Viikon haastattelu: Tuomas Männistö :: JälkiHiki-Hockey\nViikon haastattelu: Tuomas Männistö\nViime kauden pisterohmun Tuomas Männistön alkukausi on ollut vaikea. Takkuisesti alkanut kausi sai pahan kolauksen, kun mies loukkasi polvensa lokakuussa Hämeenlinnassa HPK:n vieraana. Tume on nyt kuitenkin tehnyt paluun ja fanit, joukkuetoverit ja koko suomalainen kiekkokansa on saanut viitteitä entistä ehommasta, nopeammasta ja taitavammasta Tuomas Männistöstä. Tapasimme Tumen Ahvenisjärven kentällä luonnonkauniissa maisemissa.\nQ: Terve Tume, vaikean loukkaantumisen jälkeen olet tullut takaisin mukaan kuvioihin ja tulostakin on tullut mukavasti kahdessa ottelussa (4 tehopistettä, 2+2). Millaiset fiilikset on ollut paluun jälkeen?\nT: Loistavat. Loukkaantuneena pelien seuraaminen on jääkiekkoilijalle vaikeinta aikaa, polte kaukaloon on ollut kova poissaolon aikana. Kyynel silmässä hyppäsin kaukaloon Mäntässä, niin mukava oli päästä talkoisiin mukaan.\nQ: Olet pelannut JäHissä jo useamman vuoden. Miten tämän vuoden joukkue erottuu aiemmista joukkueista?\nT: Joukkueessahan on tällä hetkellä mahtava yhteishenki ja yhteen hiileen puhalletaan. Joukkueessa on täydellinen miksaus kokemuksen tuomaa varmuutta ja nuoruuden intoa. Joku voisi sanoa, että jääkiekkojoukkue on vanha kun keski-ikä hyökkäyksen osalta on 30 vuotta, mutta olen eri mieltä. JäHin pelikirjahan on laadittu Raamatun pohjalta ja sitä ei tunnetusti nuoret pojat lue. Eli meidän tekemisen laatu paranee vuosi vuodelta, kun joukkueen keski-ikä kohoaa.\nLisäksi joukkue on erittäin fyysinen ja nopea, mikä näyttää tuottavan ongelmia monelle vastustalle. Pelaajavalmentaja Väisänen on tämän nopeuden ja fyysisyyden ruumiillistuma.\nQ: JäHin viime pelit ovat olleet melkoisen tahmeita. Miten joukkue saadaan voittojen tielle vielä ennen joulua?\nT: Mennään takasin perusjuttuihin. Ensiarvoisen tärkeänä näkisin, että jokainen joukkueen pelaaja ottaisi hokkarit hallilta mukaan, keittäisi kotona kaakaot, vetäisi vintage-pipon päähän ja lähtisi Toke Tuomiston vetämille ulkojäähöntsyille. Ulkojäillä pystyy aistimaan hokin syvimmän olemuksen, joka kantaa pitkälle myös kovissa 3-divari peleissä.\nSen lisäksi joukkueen taustavoimien tulisi hankkia viimein rahaa tuomarien ostamiseen. Ei me jumalauta voida voittaa yhtään peliä, jos meillä ei oo massia. Tää on nyt nähty vieraspelissä Mäntässä, ja mikä huolestuttavinta, myös viime kotipelissä. Yleensähän puhutaan, että kotiyleisö on se kuudes kenttäpelaaja, näissä sarjoissa sama rooli on tuomareilla.\nQ: Pikkulinnut ovat kertoneet, että olet tehnyt pitkiä päiviä Ahvenisjärvenulkojäillä saadaksesi kiekkotatsisi ja vahvat jalkasi takaisin ennennäkemättömän kovassa tikissä. Pitääkö tämä paikkaansa?\nT: Tää on totta. Olen pettynyt siihen, että kotikenttä Sorsapuistossa on ala-arvoisesti hoidettu, mutta onneksi Ahvenisjärven kenttä on aina priima kunnossa. Hatunnosto kentän hoitajille, mahtavaa duunia. Tosiaan helpottaa tohon kiekkotatsin löytämiseen noi ulkojäät, tyttöystävä ehtikin jo hermostua, kun hieroin lämäriä kylpyhuoneessa kuntoon.\nQ: Viime viikonloppuna oli myös episodi, jonka mukaan voititte Antti Tuomiston kanssa HiHon veljet (Mikko ja Hannu) ravintola Doriksen Kickerissä - eli pöytäfudiksessa. Mitä oikein tapahtui?\nT: Tämäkin pitää paikkansa. Tilannehan alkoi jo ravintolajonossa, kun pikkuveljen edustajat aloittivat huutelun jonon perältä JäHin pelaajien käveltyä ansaitusti jonon ohi vippinä sisään. Otettiin Token kanssa tilanne ihan rennosti ja naureskeltiin sisällä vip-puolella ilmaset juomat kädessä HiHon jätkille, jotka joutu maksaan tuplahinnan sisäänpääsystä. No kai se kiristi niitä jätkiä sen verran, että tulivat haastamaan vielä kickeriin meiät. Ei siinä, haastehan otettiin totta kai vastaan, vaikka jotenkin kävi jo siinä vaiheessa sääliks, kun edelisen kerran kaukalossakin JäHi vei homman ja fiilis oli sellainen, että ne oli jo ranteita vetämässä auki.\nPelihän itsessään oli ohi ennen kun kolikkoa oli edes pudotettu. Dominoitiin homma kuitenkin niin tyylillä, että kaveri tunsi olevansa pelissä mukana, vaikka saumaa ei ollutkaan. Helpot juomat siis meille. Vaikka ei niillä ollut varaa ostaa edes tuoppia, vaan pullossa tuli oluet!\nQ: Historian ensimmäinen JäHi-ilta syksyllä oli yleisömenestys. Yrityspaketteja on jo myyty seuraavaan JäHi Nightiin, joka ilmeisesti on helmikuun loppupuolella, jolloin pelataan sähköinen ottelu parkanolaisia vastaan. Haluatko sanoa jotain faneille, jotka miettivät tuloaan tuohon otteluun?\nT: Kaikki fanit hallille, huikea spektaakkeli tiedossa! Kuulin huhua, että tuossa pelissä olisi DJ ja kuuluttaja paikalla ja fanit olisi otettu huomioon entistä paremmin! Henkilökohtaisesti lupaan tarjota faneille kaiken osaamiseni: jalkakynä, kärkiveivi ja kauden ensimmäinen lämäri - kaikki yhteen peliin!\nLisäksi haluaisin muistutta faneja kasvavasta fanituotemallistosta. Nythän JäHille on tulossa myyntiin muun muassa kaulahuiviin mätsäävä pipo (Vintage-pipo toim.huom.), joka hinnaltaankin on varsin huokea. En haluaisi astua JäHin markkinointikoneiston varpaille, mutta uskon pipoon ja kaulahuiviin sonnustanuitujen fanejen olevan mukana arvonnassa, jossa on hyviä palkintoja. Itse lupaan omalta osaltani palkinnoksi tunnin ulkojäillä Tumen rystylaukauskoulussa.


Kansallinen kaupunkipuisto - Savonlinna\nSavonlinnan kansallinen kaupunkipuisto\nKansallisten kaupunkipuistojen tavoitteena on säilyttää kaupunkiluontoa ja rakennettua kulttuuriympäristöä laajana ja ehjänä kokonaisuutena – kaupunkilaisten olohuoneena. Kaupunkipuistot myös edistävät kestävää kaupunkisuunnittelua ja -rakentamista. Status tuo lisäarvoa erityisesti matkailualalle ja vahvistaa kaupungin imagoa.\nYmpäristöministeriön 30.9.2021 tekemällä päätöksellä Savonlinnaan on perustettu Suomen yhdestoista kansallinen kaupunkipuisto. Kansallisen kaupunkipuiston ytimenä on Olavinlinna, ja se käsittää yhteensä noin 7 700 hehtaarin laajuisen alueen. Kansalliseen kaupunkipuistoon kuuluu sekä ydinkeskustan virkistys- ja puistoalueita että keskustaa ympäröiviä saimaannorpan elinalueita ja saaristoa etelässä Pihlajavedellä ja pohjoisessa Haapavedellä ja Pienellä Haukivedellä. Kansallinen kaupunkipuisto tukee näiden alueiden ominaispiirteiden säilymistä.\nKansallisen kaupunkipuiston hakemista Savonlinnaan on suunniteltu jo pitkään. Perustamisselvitys laadittiin vuonna 2018 ja hakemusluonnos vuonna 2019. Selvitys ja luonnos olivat yleisesti nähtävillä, ja hakemuksen sisältöä ja kansallispuiston laajuutta tarkennettiin saadun palautteen ja ympäristöministeriön kanssa käytyjen neuvottelujen perusteella. Kesäkuussa 2021 kaupunginhallitus ja -valtuusto hyväksyivät hakemuksen sisällön ja aluerajauksen, ja 2.8.2021 kaupunginhallitus päätti jättää hakemuksen ympäristöministeriölle. Ympäristöministeriön kaupunkipuiston perustamispäätös oli nähtävänä 1.10.–9.11.2021. Päätöksestä on valitettu Itä-Suomen hallinto-oikeuteen.\nTulevaisuudessa kansalliselle kaupunkipuistolle on tarkoitus laatia vuorovaikutuksessa osallisten kanssa hoito- ja käyttösuunnitelma, joka toimitetaan ympäristöministeriöön hyväksyttäväksi. Suunnitelman yhteydessä annetut määräykset eivät kohdistu yksityisten omistamiin alueisiin tai rakennuksiin ilman omistajien suostumusta.\nYmpäristöministeriön päätös Savonlinnan kansallisen kaupunkipuiston perustamisesta (pdf)\nKansalliseen kaupunkipuistoon kuuluvat alueet on osoitettu hakemuksen liitteenä olevilla kartoilla.\nPäätös liiteaineistoineen on nähtävillä ympäristöministeriön verkkosivuilla osoitteessa ym.fi/savonlinna 1.10.–9.11.2021. Päätösaineistoon voi tutustua kyseisenä ajankohtana myös Savonlinnan kaupungintalon (Olavinkatu 27), Punkaharjun (Kauppatie 20), Kerimäen (Kerimäentie 6) ja Savonrannan (Kangastie 3) palvelupisteiden asiakaspäätteillä.\nSavonlinnan kansallinen kaupunkipuisto hakemus (pdf)\nSavonlinnan kansallinen kaupunkipuisto hakemuskirje (pdf)\nLiite 1A Sijainti (pdf)\nLiite 1B Sijainti keskustassa (pdf)\nLiite 2A Kaavatilanne (pdf)\nLiite 2B Kaavatilanne keskustassa (pdf)\nLiite 2C Kaavatilanne keskustan länsiosassa (pdf)\nLiite 2D Kaavatilanne Hauki- ja Haapavedellä (pdf)\nLiite 3 Maanomistus (pdf)\nLiite 4 Luonnonsuojelu (pdf)\nLiite 5 Viheralueet (pdf)\nLiite 6A Kulttuuriympäristö (pdf)\nLiite 6B Kulttuuriympäristö keskustassa (pdf)\nLiite 7 Kaupunkipuiston osa-alueet (pdf)\nLiite 10 Hoito- ja käyttösuunnitelmat (pdf)\nHakemuksen luonnos 2020\nKansallisen kaupunkipuiston alustava rajaus ja hakemuksen luonnos olivat nähtävänä 17.12.2019–17.2.2020 välisenä aikana.\nYleisötilaisuus pidettiin keskiviikkona 15.1.2020 kaupungintalon valtuustosalissa.\nYleisötilaisuuden esittelykalvot (pdf)\nSavonlinnan kansallinen kaupunkipuisto – perustamisselvitys 2018 (pdf)


Lisää haasteita tarvitaan! | Fingo\nLisää haasteita tarvitaan!\nUlkopoliittiseen vaalikoneeseen on vastannut jo lähes viisisataa ehdokasta, ja haasteita on lähetetty parisataa. Kepan tavoitteena on, että mahdollisimman moni kansanedustajaehdokas vastaisi koneeseen. Sinä voit haasteita lähettämällä auttaa tavoitteeseen pääsemistä!\nKepan vaalikoneeseen on nyt vastannut noin 30 prosenttia kaikista koneeseen listatuista ehdokkaista. Tavoitteeseen on vielä matkaa, ja nyt kaivataankin lisää haasteita. Jokaisesta vaalipiiristä löytyy vielä runsaasti ehdokkaita, jotka eivät ole koneeseen vastanneet.\nTällä kertaa hämäläiset eivät todellakaan ole olleet hitaita, sillä ahkerimmin haasteita on lähetetty Hämeen vaalipiirissä, yhteensä 58 kappaletta. Vaalipiirin ehdokkaista 32 on vastannut vaalikoneen kysymyksiin. Hämeen innokkain haastaja on Kepan koordinoimassa globbariverkostossa mukana oleva Ulla Salmi, joka on yksin lähettänyt 25 haastetta!\n"Lähetin haasteen kaikille vaalialueeni kokoomuksen ehdokkaille ja keskustan niille ehdokkaille, jonka sähköpostin löysin. Olisiko ollut lopulta vain yksi keskustalainen, jolle en haastetta saanut lähetettyä. En ole vielä lähettänyt viestejä muille puolueille", hän kertoo.\nSeuraavaksi eniten haasteita, 25 kappaletta, on lähetetty Helsingin vaalipiirissä. Alueen aktiivisin haastaja on lähettänyt 6 haastetta. Koneeseen vastanneita ehdokkaita on Helsingin piirissä 67.\nUlla Salmi kertoo aiempina vuosina saaneensa ehdokkailta kommentteja suoraan omaan sähköpostiinsa, mutta tänä vuonna viestejä ei ole vielä tullut.\n"Ajankohta on vaaleja ajatellen vielä melko aikainen, ja koska en ole saanut kommentteja, niin ajattelin jatkaa haastamista myöhemmin. Monet aloittavat kampanjoinnin vasta helmikuussa", hän pohtii.\nVaalit käydään huhtikuussa, joten vielä ehdit ottaa selvää ehdokkaiden ulkopoliittisista näkemyksistä. Jos et löydä edustajan vastausta koneesta, lähetä hänelle haaste ja osoita, että olet kiinnostunut juuri hänen vastauksistaan! Eniten ehdokkaita haastaneet voittavat palkintoja, jotka julkistetaan ensi viikolla.\nHaastetilanteen ja vaalikoneeseen vastanneiden ehdokkaiden määrän vaalipiireittäin näet haastesivuilta.


Johan posahti! | Vapaasana.net\nVapaasanan kirjoittajat 2001-2017 / 22.10.2001\nMedian odottelu kannatti. Vihdoin viimein amerikkalaiset ryhtyivät pommittamaan Afganistania, jonka kansainväliset tiedotusvälineet osoittivat kohteeksi jo kuukausi sitten. Ennusteet sodan alkamisesta menivät pieleen vain toista viikkoa. Toimittajien ei tarvinnutkaan peruuttaa sviittivarauksiaan Islamabadin Marriott-hotellista. Myös valmiiksi kirjoitetut rauhanvetoomukset ja hellyyttävät kuvaukset siviiliuhreista saivat käyttöä. Veteraanitoimittajat kirjoittelevat uusiksi vuosien takaisia juttujaan. Viisas toimittaja voisi samantien kopioida lehtiartikkeleja 1800-luvun Afganistanin sodista, jotka tuntuvat aivan yhtä ajankohtaisilta.\nYhdysvallat esitti ”salaiset” todisteensa valtionpäämiehille tärkeysjärjestyksessä. Lähimpiin ystäviin lukeutui odotetusti Britannia, jonka aktiivinen pääministeri on korvannut presidentin, ulkoministerin ja Euroopan unionin ulkoasiainkomissaarin. Seuraavassa kierroksessa mukana olivat Ranska ja Kreikka, joiden odotettiin vuotavan todisteet julkisuuteen, mutta yllättäen ainoaksi vuotajaksi on ilmaantunut Suomen Rahoitustatarkastus…lautakunta vai mikä lie instituutio, jonka olemassaolon tarkoituksesta tavallisella kansalla ei ole aavistustakaan.\nTutkivat journalistit, tuo katoava alalaji, voisivat koota listan niistä ennalta tunnetuista todisteista, joita ei olekaan vielä esitetty, vaan säästetty tulevaan käyttöön. Niiden mukaan Osama bin Laden ja Ayman al-Zawahiri ovat toimineet Saddam Husseinin asiamiehinä. Kaikkihan sen ovat aina tienneet, mutta kun media oli jo kiirehtinyt todistamaan saudihölösuun pääsyylliseksi, täytyihän hänet hoidella alkupalaksi. Vasta menestys Afganistanissa hiljentää pasifistit ja mahdollistaa median kutsumisen oikeille aitiopaikoilleen.\nTunnustetaan, mutta ei tunnusteta\nIlmaiskut Afganistaniin ovat tervetulleita maan lailliselle hallitukselle, jolla on nyt parempi tilaisuus kukistaa Talibanin kapina ja palata Kabuliin viiden vuoden puolustuskannalla olon jälkeen. Tämän pitäisi olla myös medialle itsestään selvä ja ihmisoikeusjärjestöille ilahduttava käänne, sillä presidentti Burhanuddin Rabbanin vuodesta 1992 johtama hallitus on Yhdistyneiden kansakuntien tunnustama. Sillä on suurlähetystönsä Yhdysvalloissa, Britanniassa, Saksassa ja monissa muissa maissa.\nKuitenkin ihmisoikeusjärjestöt, jotka eivät ole koskaan kehenkään tyytyväisiä, arvostelevat myös hallitusta ihmisoikeusrikkomuksista. Suurin rikkomus oli se, ettei hallitus kyennyt estämään Kabulin pommitusta rauniokaupungiksi 1992-1996. Sen tekivät neuvostokoulutuksen saaneet, entisen kommunistihallinnon ilmavoimat, ja neuvostokoulutuksen saanut, entisen kommunistihallinnon tykistö, jotka loikkasivat huhtikuussa 1992 kommunistihallinnon kukistuessa eri puolille ja jatkoivat sotaansa kuin ennenkin. Afganistanin laillista hallitusta kuitenkin syytetään siitä, ettei se kyennyt kukistamaan keskenään liittoutuvia kapinallisia. Sitä syytetään samanaikaisesti siitä, ettei se kyennyt yhdistämään kansaa, ja siitä, että se sisällytti laajapohjaisiin kokoomushallituksiinsa myös kapinallisten edustajia. Niin tai näin, laillinen hallitus ei voinut välttää kansainvälisten ihmisoikeusjärjestöjen arvostelua.\nMedian mielestä Afganistanin laillinen hallitus on kansainvälisestä tunnustuksestaan huolimatta maan ”oppositio” ja vain yksi mahdollinen osapuoli Afganistanin uudessa hallituksessa. Median mielestä Kabulia ei saa vallata, koska siinä voisi kuolla ihmisiä.\nEntisaikaan hallitus oli laillinen ja nautti kansainvälistä tukea, jos se tunnustettiin, ja jos siltä vallan anastanut ryhmä nojasi väkivaltaan tai\nulkomaiseen tukeen. Esimerkiksi Suomen hallitus ei olisi muuttunut ”oppositioksi” Pohjanmaalla, vaikka Otto Wille Kuusinen olisi päässyt Helsinkiin asti. Usein laillinen hallitus sai jatkaa toimintaansa maanpaossa. Afganistanin hallitus on pysynyt kaiken aikaa maan rajojen\nsisäpuolella, mutta silti sen asema on kyseenalaistettu.\nDiplomaatit, joille kaikki kelpaavat, ovat yhtä ymmällä kuin ihmisoikeusjärjestöt, joille kukaan ei kelpaa. Mutta onneksi media kertoo meille kaikille, että hallitus on oppositio ja että se tunnustetaan mutta ei tunnusteta.\nRuoka loppuu, mutta ei lopu!\nKaksi viikkoa sitten kerrottiin, että Afganistania uhkaa nälänhätä viikossa. Taliban vetoaa maailman kaikkiin humanisteihin sodan lopettamiseksi, koska muuten kansa kuolee nälkään. Mutta eikös nälänhätä saanut alkunsa jo ennen ilmaiskuja?\nEntisaikaan sota oli sotaa, eikä sotaakäyvän osapuolen siviiliväestöä ruokittu rintaman yli. Nyt ruokarekat ovat kuljettaneet amerikkalaisia viljasäkkejä Talibanin hallitsemalle alueelle samalla kun Yhdysvaltain ilmavoimat pommittaa maata, muun muassa Punaisen Ristin ruokavarastoa.\nLokakuun puolivälissä Taliban ryhtyi takavarikoimaan World Food Projectin ruokavarastoja. Kansainvälinen avustusjärjestö kertoi, että niissä oli ruokaa kokonaiseksi kuukaudeksi! Siis missä olikaan se viikon päästä uhkaava nälänhätä? Ja jos Taliban tyytyy jakamaan ruoat sotilailleen, monenko kuukauden muonitus on sillä taattu?\nMaailma on surkuhupaisa paikka. Ehkäpä kannattaisi hypätä ulkomaansivujen yli suoraan sarjakuviin, joista vielä voi löytyä vakavaa asiaa ja totuuden sanoja!\n22.10.2001 in Uncategorized.\nAfganistanista ei mitään uutta?\n← Nuoret kannattavat globalisaatiota ja vapaakauppaa\nPerustuslakituomioistuin pääkirjoituksissa →


Keskon heinäkuun myynti hyvää tärkeimmissä segmenteissä | Inderes: Osakeanalyysit, mallisalkku, osakevertailu & aamukatsaus\nKeskon heinäkuun myynti hyvää tärkeimmissä segmenteissä\nAnalyytikon kommentti 15.08.2019 5:39 Kesko\nKurssi: 56.14 EURKurssi hetkellä: 15.8.2019 - 5:24\nKesko tiedotti keskiviikkona, että yhtiön myynti heinäkuussa oli 947,7 MEUR kasvaen vertailukelpoisesti 3,6 %. Päivittäistavarakaupan (P&T) 4,5 %:n sekä Rakentamisen ja talotekniikan (R&T:n) 5,9 %:n myyntien kasvut olivat hieman odotuksiamme parempia. Heinäkuun myynti sai kuitenkin tukea myös yhdestä ylimääräisestä tukkukauppapäivästä (vaikutus 2-3 %), joten ylitys ei ollut kovin merkittävä. Emme ole heinäkuun lukujen perusteella tehneet ennustemuutoksia tai muutoksia näkemykseemme Keskon osakkeesta.\nPäivittäistavarakaupan (P&T) myynti kasvoi vertailukelpoisesti 4,5 % 467,5 MEUR:oon. Liikevaihdon kasvu oli linjassa odotustemme kanssa, kun sen oikaisee ylimääräisellä tukkukauppapäivällä. Myyntimix on kuitenkin kehittynyt positiivisesti, sillä Keskon mukaan myynnin kehitys oli erityisen hyvää K-Citymarket-ketjussa.\nRakentamisen ja talotekniikan (R&T) myynnin kasvu piristyi heinäkuussa kasvaen vertailukelpoisesti 5,9 % 405,1 MEUR:oon. Muissa maissa vertailukelpoinen kasvu oli 6,8 %, ja Suomessa myynti kääntyi myös jälleen kasvuun (4,8 %) parin vaisumman kuukauden jälkeen. R&T-segmenttiin kohdistuu lähivuosille tuloskasvuodotuksia ja myynnin kasvun piristyminen antaa pontta odotuksille, ja rakentamisen hiipuminen ei ainakaan vielä ole näyttänyt vaikuttavan myyntiin laskevasti.\nPienimmän segmentin Autokaupan vertailukelpoinen myynti sen sijaan laski edelleen 12,0 % 75,2 MEUR:oon. Laskun jatkuminen oli odotuksissamme, sillä tiistaina Kesko kertoi aloittavansa yt-neuvottelut Autokaupassa, koska uusien autojen kysyntä ei ole osoittanut elpymisen merkkejä. Kommentoimme uutista täällä. Kokonaisuutena Keskon heinäkuun myyntiluvut olivat tärkeimmissä segmenteissä hieman odotuksiamme parempia. Yhden kuukauden myyntiluvuista ei voi kuitenkaan vetää kovin pitkälle meneviä johtopäätöksiä ja jäämme seuraamaan, miten myynti tulevina kuukausina kehittyy ennen mahdollisia tarkennuksia ennusteisiimme.\nP/E (oik.) 19,1 20,5 19,9


OPAS. Sinulle, joka haluat lopettaa kannabiksen käytön. Päihdeneuvola, Lundin kaupunki. Suomennos: HYKS Huumevierotusyksikön henkilökunta - PDF\nDownload "OPAS. Sinulle, joka haluat lopettaa kannabiksen käytön. Päihdeneuvola, Lundin kaupunki. Suomennos: HYKS Huumevierotusyksikön henkilökunta"\n1 OPAS Sinulle, joka haluat lopettaa kannabiksen käytön Päihdeneuvola, Lundin kaupunki Suomennos: HYKS Huumevierotusyksikön henkilökunta 1. Asiatietoa kannabiksesta Akuutti kannabispäihtymys Kannabiksen pitkäaikaisen käytön vaikutukset eli krooniset vaikutukset Miksi käytän hasista? Kannabiksen vaikutus ajatustoimintaan 4 4. Kannabis on petollinen huume Mitä tapahtuu, kun lopetan kannabiksen käytön? Ensimmäinen vaihe Toinen vaihe Kolmas vaihe Kuinka pysyn päihteettömänä?.. 11\n2 Tämä opas auttaa sinua, jos vakavissasi haluat lopettaa kannabiksen käytön ja olet avun tarpeessa. 1. Asiatietoa kannabiksesta Kannabistuotteet sisältävät noin 420 kemiallista ainetta, joista on psykoaktiivisia eli vaikuttaa mieleen. Merkittävin tällainen kannabinoli on tetrahydrokannabinoli (THC). Sen määrä kannabistuotteissa ilmaistaan prosentteina. Mitä suurempi kyseinen prosenttiluku on, sitä voimakkaampi on kyseisen kannabistuotteen päihdytysvaikutus. Kannabisvalmisteita ja niiden sisältämiä THC-määriä Marihuana sisältää %, enimmillään 30 % THC:tä Hasis sisältää 4 8 %, enimmillään 16 % THC:tä Hasisöljy sisältää 4 60 % THC:tä THC ja muut kannabinolit ovat rasvaliukoisia: ne sekoittuvat ja jäävät kaikkiin kehon rasvaisiin rakenteisiin (rasvakudos, solukalvot, hermosäikeiden rasvatupet). Rasvaliukoiset aineet poistuvat elimistöstä hyvin hitaasti. THC:n poistuminen kerta-annoksenkin jälkeen kestää vähintään 6 viikkoa. Rasvakudoksessa kannabinolit eivät ole aktiivisia mutta sieltä vapautuessaan ne saattavat verenkierrossa aktivoitua uudelleen. Oletetaankin, että tämä jälleenaktivoituminen saattaa vaikuttaa kannabiksen pitkäaikaisteen käyttöön liittyvien kroonisten vaikutusten muodostumiseen. Kannabiksella on kaksi vaikutustapaa 1. Kannabiksen välittömät vaikutukset: akuutti päihtymystila, joka on kaksivaiheinen 2. Kannabiksen pitkäaikaisen käytön vaikutukset: krooniset vaikutukset aiheutuvat toisaalta THC:n varastoitumisesta rasvakudokseen ja toisaalta muutoksista kehon, erityisesti aivojen, kemiallisissa tasapainotiloissa. HUOM! Jos kannabiksen käytöstä on vakituinen tapasi, et enää tunne varsinaista akuuttia päihtymystilaa. Saatat enintään muistaa, millaista oli ennen. 1.1 Akuutti päihtymystila Ensimmäinen vaihe. Kestää noin minuuttia kannabiksen käytön alusta. Käyttäjä huomaa tässä vaiheessa selviä elimellisiä (fyysisiä) oireita. Fyysisiä oireita: sydämentykytystä, huimausta, yskää, paineen tuntua päässä, silmien, suun ja nielun kuivamista. Silmät alkavat samaan aikaan usein punoittaa ja tulevat valoaroiksi. Päihtymistuntemuksia: mieliala muuttuu ulospäinsuuntautuneeksi ja hilpeäksi, ajatuksenjuoksu vilkastuu. Kaikki tuntuu hauskalta ja kivalta. Kannabispäihtynyt saattaa tulla kikattavaksi ja puheliaaksi. HUOM! Kannabista säännöllisesti käyttävillä akuutit päihtymisoireet ovat kuitenkin harvinaisia. Toinen vaihe. Kesto noin 3 tuntia. HUOM! Kannabista säännöllisesti käyttävillä tämä vaihe kestää vain noin 1.5 tuntia. Pääasiassa psyykkisiä oireita ja tuntemuksia: Ajatuksenjuoksu on vilkasta. Samalla olo on sisäänpäinkääntynyt: mielenkiinto ja huomio kohdistuvat omien tuntemusten tarkkailuun, sisäisiin kokemuksiin.\n3 Mieli tuntuu kirkkaalta ja mielleyhtymiä syntyy runsaasti. Aistikokemukset herkistyvät ja voimistuvat: nähdyt värit tuntuvat voimakkailta, hajut ja tuoksut selvemmiltä. Kyky erottaa yksityiskohtia kokonaisuudessa korostuu. Akuutin kannabispäihtymyksen alainen saattaa tässä vaiheessa istua musiikkia kuunnellen, tai videofilmiä katsellen. Hän myös saattaa vain maata pilvessä ja kokea elämyksiä: rauhaa, rentoutuneisuutta, sosiaalista yhteenkuuluvuutta, itsevarmuutta, itsetietoutta, positiivisuutta, luovuutta, ymmärrystä itseä ja elämää kohtaan. Edellä kuvatut akuutit kannabisvaikutukset tekevät hasiksen polttamisesta miellyttävän kokemuksen. Tämän käyttäjä haluaa jatkossakin kokea uudelleen. Aisti- ja tunne-elämykset voimistuvat kuin radion volyymin nostaminen. Kaikki nähty ja koettu tunnetaan selvemmin, voimakkaammin ja tarkemmin. Kun välittömät päihtymiskokemukset ovat näin intensiivisiä ja miellyttäviä, on ymmärrettävää, että pitkäaikaiseen kannabiksen käyttöön liittyvien kielteisten muutosten tunnistaminen ja hyväksyminen on vaikeaa. 1.2 Kannabiksen pitkäaikaisen käytön vaikutukset eli krooniset vaikutukset THC:n poistuminen elimistöstä 100% THC 50% Akuutti päihtymys Krooniset eli pitkäaikaisvaikutukset Kannabiksen vaikuttavat aineet poistuvat hitaasti elimistöstä 1/3 verenkierron kautta 2/3 virtsaan ja ulosteeseen 6 vkoa Yhden-kahden vuoden säännöllisen käytön seurauksena ilmenevät kannabiksen krooniset vaikutukset johtuvat lähinnä THC:n varastoitumisesta rasvakudokseen. Näille vaikutuksille luonteenomaista on: Alati syvenevä ja pitkittyvä passiivisuus kannabiksen käyttökertojen välillä. Passiivisuuden ja apatisoitumisen muuttuessa enemmän tai vähemmän hallitsevaksi olotilaksi muuttuu akuutin päihtymystilan rooli uudenlaiseksi: kannabiksen käyttöä välittömästi seuraava tila alkaa tuntua palautumiselta normaaliksi. Kannabiksen käytöstä on tällöin tullut kiinteä osa elämää. Kannabiksen käyttäjä ei tässä vaiheessa ole tietoinen omasta passiivisuudestaan. Tullakseen toimintakykyiseksi on käyttäjän tässä vaiheessa poltettava hasista. Kannabiksenkäyttäjä ei kunnolla enää hyödynnä ajatuskapasiteettiaan.\n4 2. Miksi käytän hasista? Ihmiset käyttävät hasista tai marihuanaa hyvin monenlaisista syistä: rentoutuakseen, päästäkseen pois, unohtaakseen ja välttääkseen ongelmien ratkaisua. On tärkeää, että selvität itsellesi ne syyt, joiden vuoksi itse käytät hasista tai marihuanaa. Kerro kolme syytä, joiden vuoksi käytät kannabista Jokaisella kannabiksen käyttäjällä on oma käyttökuvionsa : hasista poltetaan esimerkiksi tietyissä tilanteissa tai tiettyihin vuorokaudenaikoihin. Selvitä omaa käyttökuviotasi vastaamalla kysymyksiin: Mikä polttamistilanne on sinulle tärkein normaalipäivänä? Vastauksesi: Pitääkö sinun polttaa hasista ennen jotain tiettyä tapahtumaa tai tekemistä (elokuvan katsomista, kavereiden tapaamista, musiikin kuuntelua)? Vastauksesi: Miksi minun pitää lopettaa? Kannabiksen käytön lopettamiselle on monenlaisia perusteita. Jos pystyt, kerro kolme syytä sille, että haluat lopettaa juuri nyt Mitä tarvitaan, jotta voisit lopettaa?\n5 3. Vaikutus ajatustoimintaan Seuraavassa on 7 taulukkoa. Kuhunkin on listattu erilaisia toimintakykyä kuvaavia ominaisuuksia, piirteitä ja tuntemuksia. Laita rasti (X) kunkin toteamuksen kohdalle, joko sarakkeeseen tai. Näin saat käsityksen siitä, kuinka hasiksen käyttö on alentanut toimintakykyäsi. On tärkeää, että olet rehellinen! On todennäköistä, että vastaat useammin, jos olet käyttänyt kannabista pitkään, kuin jos olet käyttänyt sitä vasta lyhyen aikaa. Toimintakykysi voi parantua mikäli lopetat kannabiksen käytön. Aina näin ei kuitenkaan käy. Tällöin on välttämätöntä, että haet apua. Oletko huomannut: Kielellisten taitojesi muuttuneen seuraavasti? En entiseen tapaan enää löydä sanoja tai ilmaisuja kuvaamaan sitä, mitä tarkoitan. Toiset eivät myöskään ymmärrä, mitä tarkoitan. Minun on aiempaa vaikeampi ymmärtää, mitä muut tarkoittavat. Sanat ovat jotenkin menettäneen sisältöään. On kuin lasinen juustokupu olisi päässäni olen vieraantunut ympäröivästä maailmasta. Minulla on vaikeuksia seurata keskustelua, jossa käytetään abstrakteja (ei käsin kosketeltavia, ei-konkreettisia) käsitteitä. Tunnen oloni yksinäiseksi. Tunnen olevani väärinymmärretty. Oletko huomannut: Kykysi tehdä johtopäätöksiä tai päätelmiä muuntuneen seuraavilla tavoilla? Kykyni arvioida kriittisesti sanomisiani ja tekemisiäni on vähitellen heikentynyt. Teen yhä uudelleen ja uudelleen samoja virheitä. En kuitenkaan kykene arvioimaan, mistä virheet johtuvat enkä siksi kykene muuttamaan käyttäytymistäni. En enää jaksa välittää siitä, että teen virheitä tai erehdyksiä. Päivittäinen elämäni tuntuu pitkästyttävältä ja tyhjältä. Tunnen olevani epäonnistunut. Tunnen itseni riittämättömäksi.\n6 Oletko huomannut: Ajattelukykysi joustavuuden muuttuneen seuraavilla tavoilla? En pysty tekemään useita asioita samanaikaisesti. Jos yritän, pasmani menevät sekaisin. Asioiden punaiset langat katoavat. Olen muuttunut aiempaa yksipuolisemmaksi. Minun on vaikea kiinnittää huomiotani asioihin. Minun on vaikea keskittyä. En jaksa kuunnella muiden mielipiteitä asioista. Minun on vaikea keskustella hedelmällisesti. Keskustelu ei entiseen tapaan imaise koko huomiotani. Puhuessani kannabista käyttävien ystävien kanssa emme puhu toistemme kanssa vaan ainoastaan toisillemme. Oletko huomannut: Muistisi muuttuneen seuraavilla tavoilla? Unohdan, mistä puhun. Kadotan oman juttuni juonen. Unohdan sopimuksia, aikoja, tapaamisia ja muita vastaavia. Ajan arvioiminen on minulle vaikeaa. Minun on vaikea ajatella asioita monta päivää nykyhetkestä eteenpäin. Minusta tuntuu, että kykyni lukea kirjoja, katsella elokuvia tai teatteria tai kuunnella musiikkia on rajoittunut. Oletko huomannut: Kykysi muodostaa osista kokonaisuuksia muuttuneen seuraavilla tavoilla? Muutan harvoin mielipiteitäni, käsityksiäni siitä, mikä on oikein ja mikä väärin tai yleensä arvioitani asioiden tilasta. Tiedon, informaation, jäsentely tuntuu vaikealta. Tunnen hukkuvani tai meneväni lukkoon joutuessani tekemisiin informaatiotulvan kanssa. Minun on vaikea erottaa, mikä tieto on oleellista ja keskeistä ja mikä taas ei. Minun on vaikea tuntea itseäni osalliseksi esimerkiksi tapahtumista tai ihmisryhmistä. Minun on vaikea erottaa vivahteita. Koen eläväni vaihtoehtoista elämää yhteiskunnan ulkopuolella. Minulla on seuraavi tuntemuksia: Olen erilainen. En ole kuten muut. Olen ainutlaatuinen.\n7 Oletko huomannut: Kykysi orientoitua ja suuntautua tilassa ja ajassa muuttuneen tai häiriytyneen? En näe/huomaa, mitä ympäristössäni tapahtuu. Minun on vaikea luoda itselleni päivittäisiä ja viikottaisia rutiineja (tapahtumia tai toimintoja, jotka toistan päivittäin tai viikottain). Minun on vaikea kiinnittää huomiota vuodenaikojen vaihteluihin. En ole kovin kiinnostunut siitä, mitä ympärilläni tapahtuu. En huomaa ajan kulua. En välitä ihmisten välisistä suhteista. En suunnittele päivääni. Oletko huomannut: Kokonaisuus- tai hahmomuistini heikentyneen seuraavilla tavoilla? Minun on vaikea pitää mielessä malleja, kaavioita tai vastaavia mielikuvia. Tästä johtuen saatan esimerkiksi eksyä helposti, jopa kotikaupungissani. Minun on vaikea muistaa, millaisissa suhteissa eri ihmiset ovat toisiinsa nähden. Minun on vaikea muistaa rutiineja. En muista, kuinka tulee tietyissä tilanteissa käyttäytyä. Edellä lueteltuja oireita on raportoitu esiintyneen yli 400:lla hasiksen käyttäjällä. Ne heijastavat hasista pitkään ja säännöllisesti käyttäneen (tapakäyttäjän) tyypillisiä toimintatapoja. Kaikki oireet eivät ehkä sopineet sinuun. Muista ne, jotka sopivat. Kiinnitä huomiota siihen, kuinka muutut oltuasi ilman kannabista 6 viikkoa.\n8 4. Kannabis on petollinen huume Alussa oli vain akuutti päihtymystila. Huomasit, kuinka kannabiksen vaikutuksesta syntyvä päihtymystila on selvästi erilainen kuin normaalitilasi. Kannabiksen pitkäaikaisen ja säännöllisen käytön seurauksena normaalitilasi muuttuu hiljalleen ja huomaamattasi. Mielentilaasi alkavat luonnehtia: ajatuksettomuus, ajattelemattomuus, passiivisuus, laiskuus, joustamattomuus ja henkinen jäykkyys. Tällöin kannabiksen käyttö ei enää aiheutakaan entistä päihtymystä ( high ) vaan pään selkiytymisen, normaalistumisen ja toimintakyvyn palautumisen. Kykenet hoitamaan asioitasi, kunhan olet polttanut hasista. Alussa poltat akuuttien päihtymystuntemusten vuoksi. Sitten poltat tunteaksesi olosi miellyttävän normaaliksi ja hieman päihtynyt. Hasis haittaa sellaisia ajatustoimintoja, joiden avulla arvioisit tai kyseenalaistaisit tekemisiäsi, ja muuttaisit käyttäytymistäsi. Kannabiksen käyttäjän aivot ottavat vähitellen käyttöön ajattelu- ja havaintotoimintojen KANNABISMALLIN. Seon suodatin, joka seuloo tietoisuudesta pois kannabiksen käyttöön liittyvät kielteiset tosiasiat. Kannabismalli on kuin uusi identiteetti. Se syntyy, koska kannabis vaikuttaa aivojen kemiaan pitkäkestoisesti. Kannabiksen käyttäjät kokevat tästä, kemiallisesta, syystä ajattelevansa maailmasta samalla tavalla. Siis: aivotoimintojen kemiallinen muuttuminen ja samoin kokevien käyttäjien yhteenkuuluvaisuuden tunne yhdessä kehittävät ja voimistavat sellaisia reagointitapoja, jotka ylläpitävät kannabiksen käyttöä. Näitä vakiovastauksia kutsutaan kannabismalliin kuuluviksi normaalireaktioiksi. Esimerkkejä kannabismalliin kuuluvista normaalireaktioista Kaikki polttavat hasista. Voin lopettaa, koska vain haluan. En kuitenkaan tee sitä juuri nyt. Minun hasiksenkäyttöni ei ole ongelma. Ydinvoima on ongelma. Alkoholi on sallittua ja se on paljon myrkyllisempää. Hasis on luonnontuote. Tulen luovaksi ja taiteelliseksi ja siksi voin jatkaa hasiksen käyttöä. Tunnen monia hasiksenkäyttäjiä, jotka ovat sellaisia kuin kuvailtiin, mutta minä en ole sellainen - olen ainutlaatuinen ja immuuni kielteisille vaikutuksille. Toimin parhaiten ollessani sopivan päihtynyt. Minulla on puute, joka on kompensoitava kannabiksella Hasis voimistaa kielteisiä tunteita, joiden kokeminen on ahdistavaa. Nämä tunteet koetaan vasta kun hasiksen rauhoittava vaikutus häviää. Tähän voi mennä jopa 5 päivää viimeisestä käyttökerrasta. Kielteiset tunteet katoavat, kun polttaa hasista uudelleen - ja tulevat taas takaisin, jolloin on taas poltettava Kun murrosiässä elämä tuntui olevan sekavaa, hajalla, kriisissä, saattoi hasiksen polttaminen tuntua auttavan; se antoi ehkä tunteen aikuisesta kypsyydestä ja rauhallisuudesta. Tarpeesta kokea sama rauhoittuminen ja viileys tuli kuitenkin noidankehä, sillä elämän sekavuus ja hasiksen käytöstä aiheutuvat kielteiset tunteet pyrkivät aina uudelleen pintaan. Pakeneminen hasiksen polttamiseen korvaa läheisyyttä, yhdessäoloa, henkistä tukea ja tunteita, joita ihminen tarvitsee selvitäkseen ahdistuksensa kanssa.\n9 5. Mitä tapahtuu, kun lopetan kannabiksen käytön? Kannabiksen käytön lopetuksen jälkeen kestää vielä 6, joskus jopa 10, viikkoa ennen kuin kaikki THC on poistunut elimistöstä. Kannabisannosten asteittainen pienentäminen ei siis kannata, koska tällöin krooninen vaikutus jatkuu. THC 100 % Vieroitusvaiheet 50 % Kielteiset tunteet Vaihe 1 'Lääketieteellinen', elimelliset oireet Vaihe 2 Psyykkinen, psykologiset ja tunneelämän oireet Vaihe 3 Sosiaalinen, elämänhallinta sosiaaliset seikat Vieroituksen vaiheittainen kulku Vkoa Kannabiksesta vieroittuminen voidaan jakaa kolmeen jaksoon tai vaiheeseen, joista kullakin on omat tunnusmerkkinsä ja ongelmansa. 5.1 Ensimmäinen vaihe Ensimmäinen vaihe alkaa välittömästi polttamisen jälkeen. Sille ovat tyypillisiä yleiset elimelliset ja neurologiset (lääketieteelliset) oireet. Sen kesto on noin 12 päivää. Oletko kokenut seuraavia vieroitusoireita? Univaikeuksia Vilunväreitä ja hikoilua Lisääntynyttä unien näkemistä Lihassärkyjä Päänsärkyä Nuhaa Vatsavaivoja Ärsyyntyneisyyttä Kielteisiä tunteita Harhoja\n10 Seuraavien asioiden tekeminen ja ajattelu on tässä ensimmäisessä vaiheessa tärkeää: Hävitä kaikki hasispalat asunnostasi. Tee päätös: Tänään en polta hasista. Älä päätä: En koskaan enää käytä kannabista. Tee päätökset päivä kerrallaan: huomenna päätät seuraavasta päihteettömästä päivästä jne. Retkahdus ensimmäisen vaiheen aikana on usein yritys paeta edellä mainittuja vierotusoireita. Muista, että oireet menevät ohitse! Kiinnitä huomiota siihen, miten sinä itse ja käsityksesi ympäristöstä muuttuvat. Huomaa myös pienet yksityiskohdat. Vertaa päivittäin havaitsemiasi muutoksia toisiinsa. Mieti, millä tavalla sinä muutut. 5.2 Toinen vaihe Toinen vaihe kestää noin kolme viikkoa viimeisestä käyttökerrasta ja alkaa korostua kun vierotusoireet heikkenevät. Toista vaihetta luonnehtivat psykologiset ja tunne-elämään liittyvät muutokset: hasiksen rauhoittava vaikutus ei enää poista käytön aikana kehittyneitä kielteisiä tunteita. Nämä tunteet johtuvat kannabiksen aiheuttamista aivotoimintojen neurokemiallisista muutoksista. Kannabiksen kroonisen vaikutuksen poistuessa, kun suodatin poistuu, nousevat edellämainittujen kielteisten tunteiden lisäksi muut omat tunteet esiin. Tämä ilmenee myös unien määrän ja intensiivisyyden lisääntymisenä. Seuraavien asioiden tekeminen ja ajattelu on tässä toisessa vaiheessa tärkeää: Tulet huomaamaan, että yleinen toimintakykysi on heikentynyt. Tämä on luonnollista ja johtuu kannabiksen kroonisista aivovaikutuksista. Pian seuraa käänne parempaan päin! Mielialasi vaihtelevat. Tarkkaile itseäsi rauhallisesti ja pohdi, mitkä asiat saavat sinut voimaan hyvin ja mitkä taas voimaan huonosti. Mieti, kuinka käsittelet tavallisia arkipäiväisiä ongelmia. Opettele tunnistamaan omat pakokeinosi. Käytä uudelleen löytyneitä kykyjäsi ajatella ja miettiä! Retkahtaminen toisen vaiheen aikana voi johtua siitä, ettet pysty kohtaamaan ja käsittelemään esiin nousevia tunteitasi. Älä kuitenkaan lannistu! Tarkkaile, huomioi, vertaile ja pohdi omia reaktioitasi ja tuntemuksiasi mahdollisimman paljon. Vanhoihin pakenemiskeinoihin ei tarvitse enää palata! 5.3 Kolmas vaihe Tällä kuntoutumisen viimeisellä vaiheella ei oikeastaan enää ole loppua. Sitä luonnehtivat sosiaalisiin tilanteisiin ja asiayhteyksiin liittyvät muutokset. Edellisen vaiheen aikana alkanut aktiivinen ja uudistava itsearviointi jatkuu taustalla koko ajan. Kolmannessa vaiheessa on kyse identiteetin kehityksestä ilman kannabiksen estävää vaikutusta.\n11 Seuraavien asioiden tekeminen ja ajattelu on tässä kolmannessa vaiheessa tärkeää: Vertaa kannabiksen käytön aikana vallinneita käsityksiäsi ja mielikuviasi normaalielämästä siihen, mitä nyt ajattelet. Huomaa, että joudut tässä vaiheessa tarkastelemaan kriittisesti vanhoja ongelmanratkaisutapojasi. Hyväksy se, että joudut tarvittaessa vaihtamaan niitä aivan uusiin. Nyt voit myös ryhtyä tosissasi suunnittelemaan loppuelämääsi: kuka olen, missä olen, mihin haluan mennä? Ajattele vaikka näin: Olen uuden elämänvaiheen alussa. Tällä jaksolla ei ole loppua. Jatkan nyt kehittymistäni siitä, mihin hasiksen käyttö minut pysäytti. Nyt vasta alkaa olla myös aika pohtia, mitkä kaikki tekijät saivat sinut käyttämään kannabista. Tärkeää: Kannabista pitkäaikaisesti ja säännöllisesti käyttäneet käyvät yleensä läpi jakson, jota luonnehtivat alakuloisuus, tyhjyyden tunne ja kaipuu. Tälle kokonaisuudelle on selvä nimi: masennus. Mikäli masennusjakso ei kevene ja mene ohitse, on ehdottomasti haettava apua. Retkahdus kolmannessa vaiheessa voi johtua monista seikoista, jotka samalla heijastavat persoonasi keskeneräisiä kehitysvaiheita, joiden olemassaolo ehkä sai sinut aloittamaan kannabiksen käytön. Toinen ja oleellinen retkahdukselle altistava kokemus tässä vaiheessa on hukattu elämä : tunnet jääneesi jälkeen omasta kehityksestäsi, osa elämästäsi on menetetty, takaisin otettavaa on liikaa, elämän uuden suunnan (punaisen langan) löytäminen on vaikeaa, uudet arkipäiväisten ongelmien lähestymistavat puuttuvat. On myös kovaa tuntea olevansa eksyksissä, tyhjänä uusissa tilanteissa, joissa pitäisi arvata kuinka olla ja käyttäytyä oikein. Nyt voit mennä oppaan alkuun. Katsele kysymyksiin antamiasi vastauksia. Oletko nyt samaa mieltä kuin tuolloin? Entä ovatko kirjaamasi heikkoudet korjautuneet?\n12 6. Kuinka pysyn päihteettömänä? Kolme edellä kuvattua vaihetta sisältävät kukin omat ansansa, joihin lankeaminen voi johtaa retkahdukseen. Ne ovat tulevaisuudessakin olemassa. Siksi on tärkeää, että jatkat tietoista oman tilanteesi kontrollointia. Viimeisen vieroitusvaiheen aikana lienee tullut selväksi, että joudut muuttamaan elämäntyyliäsi. Mieti, miten kerrot vanhoille ystävillesi, että et enää käytä kannabista. Suunnittele päiviäsi ja viikkojasi. Hanki uusia tottumuksia. Luo itsellesi uusi toimintamalli sen varalle, että tunnet olos stressaantuneeksi tai ahdistuneeksi. Tapaa uusia ihmisiä. Etsi, ja löydä, uusi tarkoitus elämällesi. Kehitä tiedostavuuttasi ja ajattelukykyäsi suhteissasi muihin ihmisiin. Älä aseta itsellesi liian korkeita tavoitteita. Vältä tilanteita, joiden tiedät johtavan retkahdukseen. Kun sinulle tulee himo, pysähdy, mieti, kuuntele itseäsi: Miksi juuri nyt tunnen himoa? Sinun ei tarvitse todistaa, että voit luopua kannabiksesta menemällä paikkoihin, joissa tiedät sitä käytettävän. Pohdiskele myös sitä, mikä oikeastaan sai sinut lopettamaan kannabiksen käytön. Pyri löytämään ihminen, joka on valmis kuuntelemaan sinua ja sitä, miltä sinusta tuntuu muuttaa elämäntapojasi. Luovu sellaisesta, mikä muistuttaa sinua elämästäsi huumeidenkäyttäjänä. Ole hereillä sen suhteen, ettet ala korvata kannabista alkoholilla tai muilla huumeilla. Mikäli jo pystyt, listaa alle omat pelinsääntösi ja ohjeesi: Tämä opas auttaa sinua, jos vakavissasi haluat lopettaa kannabiksen käytön ja olet avun tarpeessa. Jos retkahdat tai jos tunnet, ettet voi hyvin, ota yhteys Huumevieroitusyksikköön.\n13 Oppaan on kehittänyt Ruotsissa Lundissa työskentelevä henkilökunta (Rådgivningsbyrån I narkotikafrågor i Lund; Oppaan tekemistä ovat avustaneet potilaat ja asiakkaat. Perusidea on lähtöisin Australiasta (National Drug and Alcohol Research Centre, University of New South Wales, Sydney, Australia; ). Oppaan on suomentanut Huumevierotusyksikön henkilökunta. Kannabiksesta ja sen vaikutuksista ihmiseen on tarjolla lisätietoa mm. seuraavissa lähteissä: Vägen ut ur haschmissbruket, Thomas Lundqvist & Dan Ericsson, Studentlitteratur, Lund, Om Hasch och Påverkan, Thomas Lundqvist, Kriminalvården, Norrköping, Cognitive dysfunctions in chronic cannabis users observed during treatment, an integrative approach, Thomas Lundqvist, Almqvist & Wiksell International, Stockholm Sweden, 1995.


Seurakuntavaalit 2022 - Sääksmäen seurakunta\nSeurakuntavaalit 2022 Sääksmäen seurakunnassa\nSeuraavat seurakuntavaalit järjestetään marraskuussa 2022. Vaaleissa valitaan luottamushenkilöt kirkkovaltuustoon.\nEhdokkaaksi vaaleissa voivat asettua konfirmoidut, kirkkoon kuuluvat 18 vuotta täyttäneet henkilöt. Äänioikeus on kaikilla yli 16-vuotiailla kirkkoon kuuluvilla.\nVaaleissa valitaan luottamushenkilöt eli kirkkovaltuuston jäsenet seuraavalle nelivuotiskaudelle 2023–2026. Valitut luottamushenkilöt käyttävät seurakunnassa korkeinta päätösvaltaa. Nyt on mahdollisuus vaikuttaa! Voit asettua ehdokkaaksi vaaleihin. Äänestämällä vaikutat seurakuntaan ja kirkkoon.\nSeurakuntavaalien ehdokasasettelu alkaa keväällä 2022. Voit ottaa yhteyttä nykyisten valitsijaryhmien puheenjohtajiin tai perustaa oman ryhmän. Voit kysyä lisää seurakunnasta.\nSeurakunnassa on tällä hetkellä kolme valtuustoryhmää: Evankeliumi elämään, Kristillinen työväenyhdistys ry ja Monta oksaa, yksi puu.\nMistä valitut päättävät?\nSeurakuntavaaleissa valitut luottamushenkilöt päättävät esimerkiksi siitä, mitä toimintaa seurakunnissa järjestetään, keitä seurakunta palkkaa työntekijöikseen sekä mihin seurakunnan rahoja käytetään.\nTämän lisäksi luottamushenkilöt päättävät seurakunnan strategiasta.\nhaluat tehdä hyvää ja toimia seurakunnan parhaaksi


Kylpyhuoneremonttien hinnat paljastettuna - Etuovi.com Ideat & vinkit\nKylpyhuoneremontin hinta vaihtelee monesta tekijästä riippuen. Isoin vaikuttava tekijä on valittavat materiaalit sekä tietysti kylpyhuoneen koko. Kylpyhuoneremonttiprojektin aloittaminen voi tuntua haasteelliselta. Voit hakea ideoita kylpyhuoneremonttiin Etuoven kuvagalleriasta. Jos kylpyhuoneremontti on sinulle ajankohtainen, aloita projektisi Urakkamaailman avustuksella jolloin saat helposti vertailtavia tarjouksia luotettavilta urakoitsijoilta ja asiakaspalvelumme auttaa sinua remontin edetessä.\nHuomioi, että alla olevat remonttien toteutuneet hinnat ovat oikeita, toteutuneita remonttien hintoja. Omaa kylpyhuoneremonttiasi ajatellen ne ovat ainoastaan suuntaa-antavia, sillä jokainen remonttikohde on aina yksilöllinen.\nKuva Mikkelin asuntomessuilta 2017 kohteesta Wave. Kuva ei ole tämän jutun remonttikohteista.\nLauttasaaressa sijaitsevaan kerrostalohuoneiston kylpyhuoneeseen haluttiin tehdä täysin uusi kylpyhuone. Vanha kylpyhuone purettiin ammeineen ja laatoitukset sekä vesieristykset tehtiin uusiksi. Samalla tehtiin myös lattialämmitys kyseiseen kylpyhuoneeseen. Hintaan kuului myös purkujätteiden poisvienti työmaalta.\nHinta remontille: 6900€ (hinta sisältää ainoastaan työn osuuden ja rakennusmateriaalit)\nTutustu tähän remonttiin tarkemmin.\nParitalon kylpyhuoneremontti Espoossa\n80-luvun paritalon kylpyhuone oli jo aikansa elänyt. Kylpyhuoneeseen oli tosin tehty jo kertaalleen kylpyhuoneremontti laatoittamalla vanhan laatan päälle. Tässäkin kylpyhuoneremontissa vanha kylpyhuone puretttiin laattoja myöten pois ja tehtiin uudet vesieristykset ja laatoitukset. Samalla uusittiin myös saunan paneelit. Tutustu tähän remonttiin tarkemmin.\nHinta remontille: 9202€ (hinta sisältää ainoastaan työn osuuden (7452€) ja rakennusmateriaalit (1750€))\nTutustu tähän remonttiin tarkemmin\nKuva Seinäjoen asuntomessuilta 2016 kohteesta Lakeuden Jämerä Kutsu. Kuva ei ole tämän jutun remonttikohteista.\nKylpyhuoneen vedeneristys Naantalissa\nTässä remontissa Urakkamaailman käyttäjä etsi tekijää ainoastaan kylpyhuoneen vesieristykseen, joka on kriittisimpiä osia onnistumisen suhteen. Lattiapinta-ala kylpyhuoneessa oli n. 8,5m² ja eristettävien seinien n. 19m². Kohde oli rivitalohuoneisto.\nHinta remontille: 567,20€ (vedeneristystyö 347.20€ + vesieriste, vedeneristysnauha, kaivovahvike, pensselit, telat, primer yht. 220€)\nRivitalohuoneiston kylpyhuoneremontti Tampereella\nTampereella sijiatsevan rivitalohuoneiston kylpyhuone kaipasi uudistusta, kiinteistö oli rakennettu 1980-luvulla. Kylpyhuoneeseen haluttiin erityisesti sadesuihku ja LED-valaistus paneelikattoon. Samalla kylpyhuoneen ovi muutetiin liukuoveksi. Kylpyhuoneen pinta-ala oli noin 4 neliömetriä.\nHinta remontille: 7250€ (hinta sisältää ainoastaan työn osuuden ja rakennusmateriaalit)\nPienen kylpyhuoneen täydellinen remontti\nTässä helsinkiläisessä kylpyhuoneessa haluttiin tehdä kylpyhuone täysin uusiksi urakoitsijan toimesta. Kylpyhuoneen koko oli 4 neliömetriä. Urakkaan kuului koko remontti purusta loppusiivoukseen ja lähes kaikkine materiaaleineen. Tilaaja halusi itse hankkia laatat, vesikalusteet sekä wc-pöntön. Tutustu tähän remonttiin tarkemmin\nHinta remontille: 10640€ (urakkahinta pl. laatat, vesikalusteet, wc-pönttö)\nOmakotitalon kahden kylpyhuoneen remontit Jyväskylässä\nJyväskyläläisessä omakotitalossa oli kaksi kylpyhuonetta (8m2 + 4m2), jotka haluttiin saneerata samalla kertaa. Vanhat kylpyhuoneet purettiin kokonaisuudessaan ja rakennettiin uudelleen vesieristyksiä myöten.\nHinta remontille: 7939,72€ (hinta sisältää ainoastaan työn osuuden (6045€) ja rakennusmateriaalit (1894,72€))\nTutustu lisää kylpyhuoneremonttien toteutuneisiin hintoihin.\nKuva Seinäjoen asuntomessuilta 2016 kohteesta Pohjanmaa. Kuva ei ole tämän jutun remonttikohteista.\nKun olet suunnittelemassa kylpyhuoneremonttia, pidä mielessä ainakin seuraavat asiat:\nJos asut taloyhtiömuotoisessa asunnossa, tulee taloyhtiön olla tietoinen tulevasta remontistasi. Lain mukaan, taloyhtiölle tulee ilmoittaa tulevasta remontista; mikä remontti kyseessä, mitä toimenpiteitä remontissa tehdään ja kuka urakan suorittaa. Tämän jälkeen taloyhtiö voi määrittää remontille taloyhtiön etuja suojelevan valvojan. Älä siis lähde toteuttamaan remonttia ennen taloyhtiön hyväksyntää. Pahimmillaan joudut purkamaan jo tehtyä remonttia.\nUrakoitsijan valinnassa tulee olla erityisen tarkka. Hyväkin voi olla halvin, mutta näin harvoin on. Ennen kuin valitset urakoitsijan, on sinun hyvä käydä läpi urakoitsijan taustatiedot. Taustatiedoista tärkeimmät ovat aiempien asiakkaiden arvostelut ja tyytyväisyys. Urakkamaailma.fi:ssä on jo yli 2500 arvostelua toteutuneista remonteista ja näet vaivattomasti myös urakoitsijoiden viralliset rekisteritiedot.\nValvojan palkkaaminen kylpyhuoneremonttiin on kasvattamassa suosiotansa. Valvoja on sinun etuja ajava ammattilainen, joka pitää huolen, että urakoitsija hoitaa työnsä huolellisesti ja voit ottaa hieman rennommin remontin aikana. Valvojan palkkiot kylpyhuoneremonttien valvonnoissa liikkuvat n. 300€-750€ kieppeillä. Mitä isompi remontti, ja mitä hutiloivampi urakoitsija, sitä kalliimmaksi myös valvonta käy. Tutustu lisää remontin valvontaan\nKirjallinen remonttisopimus on onnistuneen remontin tärkein yksittäinen raaka-aine. Hyvässä sopimuksessa on mainittu mitä tapahtuu erilaisissa skenaarioissa; jos remontti viivästyy, jos työn laatu on ala-arvoista, miten maksatus tapahtuu ym.\nToivottavasti tästä kirjoituksesta on apua kylpyhuoneremonttisi suunnitteluun ja budjetointiin. Kylpyhuoneremontti on iso asia tavallisen ihmisen arjessa ja alkuvalmisteluihin on hyvä kuluttaa paljon aikaa ja energiaa, sillä se on poissa remontin aikaisesta sähellyksestä.\nIdeoita kylpyhuoneremonttiin löydät Ideat & Vinkit -galleriasta\nJuttu on julkaistu ensimmäisen kerran 30.11.2017 ja päivitetty uusilla hintaesimerkeillä 6.3.2019\nkylpyhuoneen laatat laatoitus märkätilaremontti remontin hinta remontin kilpailutus Kylpyhuone kylpyhuoneremontti Sauna saunaremontti\n4 x kylpyhuoneremontit – ennen ja jälkeen\n3 kommenttia sivuun “Kylpyhuoneremonttien hinnat paljastettuna”\nJos ei olisi hintatietoa, voisi tulla harhaan johdetuksi jutun kuvia katselemalla. Ovat aika paljon arvokkaammilla valinnoilla totettu kun yksikään jutun remonttiesimerkki…\nHei Lisbeth, kiitos kommentistasi ja hyvästä huomiostasi! Jutun kuvat eivät tosiaan suoraan liity jutussa kuvattuihin remontteihin. Niistä meillä ei valitettavasti ollut kuvamateriaalia käytössä.\nLisäämme jutun kylpyhuonekuvien kuvateksteihin vielä selvyyden vuoksi ”Kuvituskuva: kuva ei liity jutun remonttiesimerkkeihin”. Toivottavasti kuvat toimivat kuitenkin antamaan inspiraatiota ja teksti osviittaa remonttityön hinnoista, kun pohdinnassa on oma kylpyhuoneremontti!\nLasse Hurja sanoo:\nNämä jutut ovat kyllä ihan yhtä tyhjän kanssa ilman kuvia.


Tietoa taidelainaamosta – Kemin taidelainaamo\nKemin taidemuseon sisääntuloaulassa sijaitsee Lapin alueen taiteilijoita ja taiteen hankkijoita merkittävästi lähentävä taidelainaamo. MeriNapa-niminen taidelainaamo toteutetaan yhteistyössä Lapin taiteilijaseuran kanssa. Lainaamon teokset ovat monipuolinen otos ajankohtaista nykytaidetta. Esillä on Lapin taiteilijaseuran jäsenten maalauksia, grafiikkaa, valokuvia ja veistoksia. Lainaamotoiminnan tavoitteena on madaltaa taidehankintojen kynnystä ja tuoda esille Lapin alueen ammattitaiteilijoita, myös uusia nimiä.\nTaidelainaamo tarkoittaa paikkaa, josta voi vuokrata kuvataidetta pientä, minimissään 10 euron kuukausimaksua vastaan. Teoksen voi palauttaa lainaamoon, mikäli se ei tunnukaan omalta tai sopivalta suunniteltuun tilaan. Kun kuukausieriä on maksettu teoksen hinnan verran, teos on lunastettu kokonaan omaksi. Lainaamotoiminta on siis pohjimmiltaan kuin taiteen osamaksukauppaa mutta ilman korkoa ja palautusoikeudella.\nTeoksen hinta Lainausmaksu/kk\nalle 200 € 10 €\n200–499 € 20 €\n500–899 € 30 €\n900–1 199 € 40 €\n1 200–1 499 € 50 €\n1 500–1 999 € 70 €\n2 000–2 999 € 100 €\nyli 3 000 € sopimuksen mukaan\nTaidelainaamo tarjoaa asiakkaille vaivattoman tavan hankkia laadukasta taidetta omaksi tai vuokralle. Asiakas voi vuokrata teoksen edullisella kuukausimaksulla ilman korkoa tai muita kuluja. Teoksen voi myös lunastaa omaksi maksamalla kuukausimaksua, kunnes teos on kokonaan maksettu. Suoritetut maksut hyvitetään täysimääräisesti teoksen myyntihinnasta.\nHUOM: Kehystämättömät digitaaliset ja akvarellimaalaukset ovat saatavissa vain kertaostona. Ne eivät ole vuokrattavissa.\nKemin taidelainaamon teosvalikoima vaihtuu luonnollisesti lainauksien kautta, mutta myös kokonaisuudessaan puolivuosittain. Ensimmäisen puolen vuoden ajaksi lainaamoseinälle on valittu teoksia kolmeltatoista Lapin taiteilijaseuran jäseneltä. Taiteilijanimiä ovat muun muassa Marjo Hyttinen, Pirjo Nykänen, AnneMilana, Sanna Haimila, Sini-Meri Hedberg, Eliina Hurtig, Noora Ylipieti ja Henry Hagman.\nOta yhteyttä ja kysy lisää teoksista tai yhteystyöstä\nMarina Takalon katu 3,


Aihe: Xbox - One, Series S/X & Game Pass (Luettu 44051 kertaa)\nVs: Xbox - One, Series S/X & Game Pass « Vastaus #150 : 26.07.2021 22:02 »\nKabanossi Moderaattori Viestejä: 2 507 Basaaripisteet: 6 Kiitti muistutuksesta! Pitihän se laittaa lataukseen. Näytti videoiden perusteella erittäin nätiltä myös Series X:llä.\nVs: Xbox - One, Series S/X & Game Pass « Vastaus #151 : 11.08.2021 13:15 »\nEphram Gyro Man Jäsen Viestejä: 7 635 Basaaripisteet: 0 Läjä Codemastersin ajopelejä on isketty Gamepass-pelaajien saataville, mm. GRID 2019, F1 2020 ja Dirt Rally 2.0.\nDirt Rally 2.0 menee lataukseen heti. WRC-sarja on kuulemma tällä hetkellä tietyillä osa-alueilla parempi (erikoiskokeiden design, säämalli), mutta kokonaisuutena DR 2.0 ilmeisesti hieman parempi kuin ysi ja kasi. WRC 10 tulee syyskuun alussa. Se kyllä kiinnostaa Series X:lle, sillä ysi jäi 120hz-moodeineen sittenkin hankkimatta. Katsotaan.\nVs: Xbox - One, Series S/X & Game Pass « Vastaus #152 : 11.08.2021 21:02 »\nmigge Jäsen Viestejä: 3 146 Basaaripisteet: 0 Meinasin tulla jo muistuttamaan Epiä että nyt se DR 2.0 lataukseen. Rallipelien Demon's Souls.\nVs: Xbox - One, Series S/X & Game Pass « Vastaus #153 : 29.09.2021 07:58 »\nEphram Gyro Man Jäsen Viestejä: 7 635 Basaaripisteet: 0 https://news.xbox.com/en-us/2021/09/28/dolby-vision-gaming-now-available-on-xbox-series-x-s\nDolby Vision 120hz -tuki saapunut Series S/X-laitteille.\nScarf ja migge, pistäkää kommenttia kun pääsette testailemaan tätä CX:llä, kiinnostaa miten iso ero on teidän mielestänne HDR kymppiin.\n9-sarjalaisiin ominaisuutta ei ole ainakaan vielä tuotu. Viimeisin kommentti LG:ltä taitaa olla, että "tutkivat asiaa."\nEDIT: Olinpa hölmö, tietenkin pääsen testailemaan tätä itsekin 60hz-peleillä. Jotenkin näin aamusta aivoni olettivat, että se on lukittu 120hz-peleille!\nVs: Xbox - One, Series S/X & Game Pass « Vastaus #154 : 29.09.2021 14:32 »\nLainaus käyttäjältä: Ephram - 29.09.2021 07:58\nToisaalta enpä Disney+:ssa tai Applen TV+:ssakaan nähnyt mitään ihmeellistä Dolby Vision -matskussa.\nVs: Xbox - One, Series S/X & Game Pass « Vastaus #155 : 15.11.2021 10:10 »\nEphram Gyro Man Jäsen Viestejä: 7 635 Basaaripisteet: 0 https://www.youtube.com/watch?v=zmhRditAffU\nXbox Anniversary Celebration tänään klo 20.\nJos huhu Halo Infiniten moninpelin shadowdroppaamisesta on totta, se tapahtunee tämän striimin aikana. Se olisi yksi legendaarisimpia temppuja pelihistoriassa ja laittaisi Microsoftin serverit koville.\nJännittää nähdä, mitä tänään tapahtuu!\nVs: Xbox - One, Series S/X & Game Pass « Vastaus #156 : 15.11.2021 20:23 »\nScarf Smokin' Sexy Style!!! Jäsen Viestejä: 2 466 Basaaripisteet: 4 Kovaa kakkaa! Yli 70 uutta taaksepäin yhteensopivaa OG Xbox / 360 -peliä. 360-pelejäkin vihdoin FPS Boostattu. Pääsee pelaamaan Dead Space 2:sta 60fps.\nEDIT: 4K Time Splitters 2!\n« Viimeksi muokattu: 15.11.2021 20:29 kirjoittanut Scarf »\nVs: Xbox - One, Series S/X & Game Pass « Vastaus #157 : 15.11.2021 20:31 »\nEphram Gyro Man Jäsen Viestejä: 7 635 Basaaripisteet: 0 HALO TÄNÄÄN!!!!!\nLatasin juuri GamePassista Infiniten Multiplayerin esilatauksen, mutta se on vain vajaat 300 megaa. Muuta ei taida olla vielä linjoilla?\nTuo Gamepassista ladattu "peli" avaa tällä hetkellä vaaleansinisen ruudun, eikä mitään muuta tapahdu. Voisi olla fiksua heittää pyyhe kehään tältä illalta ja kokeilla vaikka huomenaamulla aikaisin uudestaan. Serverit ovat takuulla koetuksella tänään.\n« Viimeksi muokattu: 15.11.2021 20:45 kirjoittanut Ephram »\nVs: Xbox - One, Series S/X & Game Pass « Vastaus #158 : 15.11.2021 20:52 »\nScarf Smokin' Sexy Style!!! Jäsen Viestejä: 2 466 Basaaripisteet: 4 En Halosta tiiä, mutta Mirror’s Edge 4K/60fps/HDR tuella ilman mitään lisämaksuja on aika huikeeta kamaa! Ostin pelin (ja läjän muita 360-pelejä) joskus sata vuotta sitten Gamestopista kärräämällä sinne hirveän läjän PS2-klassikoita vaihtoon, mikä kadutti pitkään. Nyt ei enää kaduta niin paljoa.\nEDIT: Ai että, Dead Space 2 gyrolla 60 kuvaa sekunnissa Auto HDR:llä ja Dolby Atmos for Headphonesilla. Jännä, miten vähän tuo 720p-resoluutio lopulta edes haittaa, kun ohjaus ja äänimaailma ovat kunnossa. Jäätävää bandingia tässä kyllä on väreissä, sama vika vaivaa Dragon’s Dogmaa.\n« Viimeksi muokattu: 15.11.2021 22:00 kirjoittanut Scarf »\nVs: Xbox - One, Series S/X & Game Pass « Vastaus #159 : 17.11.2021 01:17 »\nMasterTK ilonpilaaja Jäsen Viestejä: 2 729 Basaaripisteet: 6 Tuntuu, että Microsoft vetää tällä hetkellä Sonya ja Nintendo perseeseen aivan kaikin puolin. Jatkuvaa avointa kommunikaatiota pelaajille, parantavat taaksepäin yhteensopivuutta koko ajan, yhdistävät PC ja Xbox-pelaajat keskenään ja onhan se Gamepass aikamoinen palvelu.\nSaivat jopa Halon onnistumaan ja Nyt Zenimaxin ostin myötä MS vetää vielä hyvällä tuurilla itselleen parhaimmain yksinoikeusvalikoiman..\nVs: Xbox - One, Series S/X & Game Pass « Vastaus #160 : 18.11.2021 17:06 »\nSolid Snake Jäsen Viestejä: 698 Basaaripisteet: 3 Series X:n ohjain driftaa taas. Tämä on toinen Series X:n ohjain nyt vuoden aikana, joka driftaa. Kovassa käytössä näiden kesto on siis muutaman kuukauden. Ei hyvin mene.\nXbox Onen ohjaimista yksikään ei driftaa. Ne ovat olleet vuosia kovassa käytössä. Ehkäpä vaan pelaan pelini One-ohjaimilla tästä lähtien.\nVs: Xbox - One, Series S/X & Game Pass « Vastaus #161 : 25.11.2021 12:40 »\nScarf Smokin' Sexy Style!!! Jäsen Viestejä: 2 466 Basaaripisteet: 4 https://gamr13.github.io\nJos emulaattoreilla leikkiminen kiinnostaa, niin nyt noita saa asenneltua ilman minkäänlaista whitelist-systeemiä. Edge-selaimella vain ko. linkki auki ja ohjelmat lataukseen. Kun tuo whitelist-systeemi oli vielä olemassa, niin sitä kautta yli 10,000 käyttäjää on noita ohjelmia lataillut, eikä yhtäkään käyttäjää ole bannattu. Itse olen lataillut varmaan kymmeniä eri versioita RetroArchista pelkästään. Ohjelmat ovat myös Microsoftin virallisessa Storessa, joten on vaikea kuvitella, että käyttäjiä bannattaisiin. Emulaattorit eivät myöskään ole laittomia, vaikka toki rikkovatkin MS Storen käyttöehtoja. MS yleensä poistaa nuo sovellukset parin viikon välein, minkä jälkeen esim. RetroArch pitää ladata uudestaan, jos siihen haluaa tulevia päivityksiä. Vaikka MS poistaisi sovellukset kaupasta, ne eivät häviä mihinkään käyttäjän Xboxista.\nTiedostojen siirtelyyn tuo Durango FTP on hyvä softa, jolla voi tietokoneelta siirrellä biosit ym. Xboxille. Pelit kannattaa pitää ulkoisella kovalevyllä.\nTarkemmat asennusohjeet löytyy Discordista:\nhttps://discord.gg/dominater01 > Guides > #retail-start-here\nDreamcast-emulaattori Flycastin kehittäjä aloitti myös eilen tekemään standalone-versiota Xboxille. RetroArchin Flycast-ydin ei tue DirectX 11:sta, joten Xboxilla käytetään ANGLE-käännöstä OpenGL:stä (jota Xbox ei siis tue natiivisti), minkä takia jotkin Dreamcast-pelit eivät toimi täydellisesti. Standalone-versio korjannee asian.\n« Viimeksi muokattu: 25.11.2021 12:48 kirjoittanut Scarf »\nRe: Xbox - One, Series S/X & Game Pass « Vastaus #162 : 25.11.2021 13:07 »\nRocky_Balboa Jäsen Viestejä: 3 830 Basaaripisteet: 1 Pitääpä testata. En aikoinaan saanut siltä RetroArch tyypiltä whitelistausta.\nEdit: Hyvin toimii. Testailin jotain NES/SNES pelejä ja Gamecubeakin. Onkos Scarfilla jotain suositussäätöjä esim gamecube peleille?\n« Viimeksi muokattu: 26.11.2021 08:43 kirjoittanut Rocky_Balboa »\nVs: Xbox - One, Series S/X & Game Pass « Vastaus #163 : 29.11.2021 13:02 »\nScarf Smokin' Sexy Style!!! Jäsen Viestejä: 2 466 Basaaripisteet: 4 Jos ei VPN:llä kikkailu kiinnosta, niin Unkarin Xbox Storesta saa pelejä usein Suomi Storea halvemmalla. Ostin juuri Splinter Cell Chaos Theoryn reilulla 2 eurolla, kun se olisi maksanut Suomi Storessa 6 euroa. HUIKEITA säästöjä!\nMenet vain Unkarin Storeen, kirjaudut sisään Xbox-tiliisi ja ostat pelin luottokortilla (PayPal ei kaiketi toimi). Ko. Chaos Theory -alennus tarvitsee Xbox Ultimaten / Xbox Live Goldin, mutta tuolla tuntuu olevan lähes kaikki pelit Suomi Storea halvemmalla.\nVs: Xbox - One, Series S/X & Game Pass « Vastaus #164 : 03.12.2021 14:40 »\nScarf Smokin' Sexy Style!!! Jäsen Viestejä: 2 466 Basaaripisteet: 4 Final Fantasy XIII-2 on tullut Game Passiin. On muuten silmämunat sulattavaa kamaa FPS Boostilla ja Auto HDR:lla. Aivan absurdia, että 360-peli näyttää tuolta. Final Fantasy X HD näytti myös upealta Auto HDR:llä. FFXII:sta pitäisi myös kokeilla.\nVs: Xbox - One, Series S/X & Game Pass « Vastaus #165 : 04.12.2021 14:56 »\nLainaus käyttäjältä: Solid Snake - 18.11.2021 17:06\nSeries X:n ohjain driftaa taas. Tämä on toinen Series X:n ohjain nyt vuoden aikana, joka driftaa. Kovassa käytössä näiden kesto on siis muutaman kuukauden. Ei hyvin mene.\nPS5:n ohjain driftasi heti paketista vedettyä hieman mikäli herkkyydet oli aivan tapissa Hell Let Loosea pelatessa, mutta pari prosenttia deadzonea peliin ja homma alkoi pelittää. Riippuen toki pelistä, niin tuolla saa korjattua driftaavat ohjaimet hyvinkin pelikelpoisiksi.\nVs: Xbox - One, Series S/X & Game Pass « Vastaus #166 : 04.12.2021 23:54 »\nLainaus käyttäjältä: Scarf - 29.11.2021 13:02\nJos ei VPN:llä kikkailu kiinnosta, niin Unkarin Xbox Storesta saa pelejä usein Suomi Storea halvemmalla. Ostin juuri Splinter Cell Chaos Theoryn reilulla 2 eurolla, kun se olisi maksanut Suomi Storessa 6 euroa. HUIKEITA säästöjä!\nPanzer Dragoon Orta (4K/60fps/HDR) on näköjään tuolla Unkarin Storessa 1,37 euroa ilman mitään alennuksia, eli ole sekään hinnalla pilattu. Pelin osto onnistui suoraan konsolilta, kunhan vaihtoi vaan sijainniksi Unkarin. Maksu suoraan luottokortilla.\nPitääpä penkoa, mitä kaikkea tuolta oikein saa halvalla.\nRe: Xbox - One, Series S/X & Game Pass « Vastaus #167 : 05.12.2021 20:09 »\nRocky_Balboa Jäsen Viestejä: 3 830 Basaaripisteet: 1 Eipä tuolta löytynyt oikein mitään erikoista. Samalla kun selasin, huomasin että MX Unleashedin sai ilmaiseksi. En tiedä onko tuo aina ilmainen Live Gold jäsenille, mutta itse en ollut lunastanut. Eipä sillä että tulisi koskaan pelattua, mutta samahan tuo oli ottaa.\nTurkin Store kun toimisi suoraan, niin saisi hyvillä hinnoilla pelejä.\n« Viimeksi muokattu: 05.12.2021 20:20 kirjoittanut Rocky_Balboa »\nRe: Xbox - One, Series S/X & Game Pass « Vastaus #168 : 14.12.2021 09:00 »\nRocky_Balboa Jäsen Viestejä: 3 830 Basaaripisteet: 1 Onko kukaan muu pelaillut Halon campaignia? Enpä tiennyt siitä mitään ennen kuin aloitin ja Halo 3 oli varmaan edellinen mitä tuli pelattua. Tähän mennessä positiiviset fiilikset.\nVs: Xbox - One, Series S/X & Game Pass « Vastaus #169 : 14.12.2021 12:30 »\nPartajeesus Jäsen Viestejä: 1 087 Basaaripisteet: 0 Juu pelasin ja petyin karvaasti. Samalla meni usko koko sarjaan.\nItse olen pelannut halot aina tarinan takia ja jos se ei ole kunnossa niin peli tuntuu ihan paskalta vaikka pelattavuus olisi parasta koko sarjassa.\nVitosen lopun jälkeiset tapahtumat sivuutetaan muutamalla lauseella yhdessä välivideossa.\nPelin pahiksena häärivän banishedin taustoista ei kerrota mitään joten jos halo wars 2 ei ole pelattuna niin olet pihalla kuin lumiukko.\nOikeastaan mitään muutakaan ei selitetä ja koko peli loppuu cliffhangeriin taas kerran.\nLisäksi se avoin maailma on kaikkialta ihan samanlainen ja täynnä ubisoft tyylistä filleriä.\nPoissa on aiempien pelien vaihtuvat maisemat ja tilalla on pelkkää kalliota ja metsää sekä samoja kiiltäviä käytäviä.\nRe: Xbox - One, Series S/X & Game Pass « Vastaus #170 : 15.12.2021 09:16 »\nLainaus käyttäjältä: Partajeesus - 14.12.2021 12:30\nJuu pelasin ja petyin karvaasti. Samalla meni usko koko sarjaan.\nJoo, voipi hyvinkin olla samat fiilikset kun on pelannut tarpeeksi. Tarinasta nyt en sano mitään kun se ei sinänsä ole kiinnostanut ykkösestä lähtien.\nVs: Xbox - One, Series S/X & Game Pass « Vastaus #171 : 26.12.2021 19:24 »\nGba Jäsen Viestejä: 2 809 Basaaripisteet: 0 Forza 5\nPeliä pelatessa on alkanut vituttaa tuhannen auringon voimalla Xboxin ohjaimen jatkuva disconnect (PC). Sama ongelma on kaikissa laitteissa joissa on vanhan mallinen micro usb, joka ei kestä mitään rasitusta. Logitechin kuulokkeet ovat käyttökelvottomat tuon sysipaskan liittimen ansiosta. PS5:n ohjaimissa sentään on jo fiksummin suunniteltu USB-C.\nOnneksi tajusin googletella saako PS5:n ohjaimen toimimaan Xboxin Game Passilla (PC) ja kyllähän sen saa. (toimii myös ps4 dualshockilla)\nTämä nyt on varmaan lautalaiselle jo tuttua tietoa, mutta itselle ei ollut, joten varmuuden vuoksi laitetaan tänne myös.\nMene -> https://github.com/Ryochan7/DS4Windows/releases\nnauti ohjaimesta jonka yhteys säilyy PC:hen 24/7\nToimii erinomaisesta kaikissa peleissä ja Forzan kohdalla vielä yksi lisäklikkaus, niin toimii siinäkin eli mene DS4Windows -> settings -> klikkaa "Hide DS4 Controller" ja "OK" ja sen jälkeen pelittää niin kuin pitää.\nRe: Xbox - One, Series S/X & Game Pass « Vastaus #172 : 01.02.2022 19:17 »\nRocky_Balboa Jäsen Viestejä: 3 830 Basaaripisteet: 1 Ostinpa Titan One adapterin, että saa vanhat arcade stickit toimimaan. No toimiihan ne. Sitten huvikseen kaivelin esiin vielä vanhan Cronus Maxin, jonka firmwarea ei ole päivitetty vuosiin ja muutakaan tukea ei enää löydy. Siinä oli kuitenkin Xbox One tuki ja perkele toimi arcade stickit silläkin. No nyt on kaksi adapteria ja Titan One on kuitenkin hieman uudempi ja tuetumpi. Ei ollut liian kalliskaan kyllä, kun oli Puolenkuun Peleissä alennuksessa.\nVs: Xbox - One, Series S/X & Game Pass « Vastaus #173 : 01.04.2022 07:55 »\nEphram Gyro Man Jäsen Viestejä: 7 635 Basaaripisteet: 0 https://xim.tech\nSain alkuviikosta käsiini Saksan Amazonista tilatun Xim Nexus -ohjaimen, ja olen nyt ehtinyt testailla sitä muutaman päivän.\nEnnen muita höpinöitä hyppään huikeaan johtopäätökseen: Pelaan Series X:llä tämän ohjaimen ansiosta gyro-kontrolleilla mm. Apex Legendsiä ja Halo Infiniteä parhaimman tuntuisella gyrolla, mitä olen koskaan käyttänyt, missään pelissä. Se on sulavampi, tarkempi ja parempi kuin esimerkiksi Splatoon 2:n natiivi gyro-tähtäys. Suurin ero Nexuksen eduksi syntyy mielestäni snipuja ja muita scopella varustettuja aseita käytettäessä: ristikko liikkuu kuin ajatuksella, sataprosenttisen sulavasti. PC-pelaajat vertaavatkin tätä aitoon hiiri-gyroon, jota en konsolipelaajana ole kuitenkaan koskaan kokeillut.\nSitten hypätään hieman ajassa taaksepäin.\nLueskelin pari kuukautta sitten NintendoLifen foorumeita ja siellä silmiini osui kirjoitus, jossa eräs keskustelija gyroa koskevassa topicissa kirjoitti tästä ihmeellisestä ohjaimesta, joka avaisi myös XBox-kansalle portit ison G:n taikamaailmaan. Tuolloin olin jo ehtinyt toteamaan Horin vastaavanlaisen liiketunnistusohjaimen melko torsoksi viritykseksi, joka oikeasti toimii kohtalaisen hyvin vain muutamassa pelissä. En siis uskonut väitettä siltä istumalta.\nMutta sitten aloin tutkia asiaa, lukea Ximin virallista foorumia ja katsoa ohjainta beta-testaamaan päässeiden videoita. Niiden jälkeen Nexus alkoi jopa vaikuttamaan liian hyvältä ollakseen totta.\nIlman Ximin parin vuosikymmenen kokemuspohjaa konsolien hiiri+näppis-adaptereista Nexus tuskin olisi näin hyvä siinä, mitä se tekee. Nexus on rakennettu täysin aiemman osaamisen päälle, sillä se hyödyntää samaa "smart translator" -temppua kuin hiiri-adapterit. Jokainen tuettu peli periaatteessa "koulutetaan" ohjaimelle, ja sitten appista voidaan ladata profili, jota voidaan säätää oman mielen mukaan joka löyhästi tai hyvin perinpohjaisesti. Tikkujen herkkyyttä voi säätää erikseen, ADSia voi säätää erikseen, Hip fireä voi säätää erikseen, kuin myös liiketunnistuksen "pehmennysefektiä". Ei-tuetut-pelit pyörivät geneerisellä profiililla, joka sekin toimii yleensä yllättävän hyvin. Jos driftausta ilmenee, ohjaimen voi syväkalibroida, joka ainakin Ximin mukaan eliminoi driftauksen kokonaan. Ximillä vaikuttaisi muutenkin olevan erinomainen tuotetuki ja sen foorumeilla otetaan vastaan jatkuvasti uusia kehitysehdotuksia ja myös reagoidaan niihin. Tämä on käyttäjälähtöinen projekti, jos mikä.\nOhjaimen rakenne muistuttaa Series X:n virallista ohjainta. Se tuntuukin hyvin samalta (luojalle kiitos, että tattien asettelu ei ole symmetrinen). Laadukkaalta, muttei superhienolta tai kalliilta. Koko juju piilee siinä, mitä ohjaimen sisällä on ja miten se ymmärtää softan antamia komentoja. Melko samanhintainen Elite (Nexus on Euroopassa hivenen tyyriimpi) on siis vamasti komponenteiltaan laadukkaamman tuntuinen.\nXim Nexus tod.näk pelasti Series X:n konsolina minulle. Tämän jälleen nimittäin tulen hankkimaan sille eri tavalla pelejä. Peli-ilo on aiempaa verrattuna moninkertainen, ja odotan kieli pitkällä, että Apexiin päivitetään vielä cross progression, jotta saan Switchillä hankitut statsit ja skinit XBoxille. Ja eipä pahalta kuulosta sekään, että pian peli pyörii 120 freimillä.\nMutta, tämän kaiken yllä on synkkä pilvi. Huijauksen pilvi. Ximillä on ollut hc-pelaajien keskuudessa hieman kyseenalainen maine, koska moni pitää lafkan tuotteita huijauslaitteina.\nYmmärrän pointin: Nexus tekee jotain, mitä pelinkehittäjät eivät teknisesti ottaen ole sallineet tai laittaneet peliin. Siihen ei kuitenkaan voi ohjelmoida varsinaisia huijauksia (kuten aseiden rekyylin poistoa), kaikki varsinainen ohjaus on yhä pelaajan omissa käsissä. Voidaan kysyä, huijaako high end -rattiohjaimella ajosimulaatiossa pelaava, jos vastassa on peliohjaimella peliä pelaavia kuskeja? Mielestäni Nexuksen vertaaminen rattiohjaimeen on aika hyvä analogia.\nEikä Nexus minusta mitään Tfueta yhdessä yössä tee: osun toki paremmin, mutta pelivaiston, sijoittumisen ja liikkumisen kaltaiset jutut merkitsevät fps-peleissä vähintään yhtä paljon kuin osumatarkkuus. Nyt näitä pelejä on yksinkertaisesti supernautinnollista pelata, kun sain konsolille ohjaustavan, jota rakastan.\n« Viimeksi muokattu: 01.04.2022 09:29 kirjoittanut Ephram »\nVs: Xbox - One, Series S/X & Game Pass « Vastaus #174 : 01.04.2022 16:55 »\nScarf Smokin' Sexy Style!!! Jäsen Viestejä: 2 466 Basaaripisteet: 4 Nice! Tosiaan gyro-ohjauksen saa noilla ”smart translator” -systeemeillä erinomaiseksi: Titan Two -adapterin skriptit ajavat samaa asiaa, vaikka algoritmit eivät varmasti olekaan tuettujen pelien kohdalla aivan niin loppuun asti hiottuja kuin Xim Nexuksella.\nToivottavasti tämä nyt vihdoin saa Epinkin pelaamaan sillä Xboxillaan!\nVs: Xbox - One, Series S/X & Game Pass « Vastaus #175 : 01.04.2022 17:47 »\nLainaus käyttäjältä: Scarf - 01.04.2022 16:55\nNice! Tosiaan gyro-ohjauksen saa noilla ”smart translator” -systeemeillä erinomaiseksi: Titan Two -adapterin skriptit ajavat samaa asiaa, vaikka algoritmit eivät varmasti olekaan tuettujen pelien kohdalla aivan niin loppuun asti hiottuja kuin Xim Nexuksella.\nMietinkin, että Titan Twossa gyro aktivoidaan samankaltaisesti. Kuuluu kyllä niihin juttuihin, jota en uskonut täysin ilman kokeilemista, mutta äärimmäisen positiivisen palautteen ja myös sinun Titan Two:lla hankitun gyro-kokemuksen ansiosta uskalsin laittaa Nexuksen tilaukseen.\nKyllä Halokin saa nyt uuden elämän (en ollut juurikaan pelannut sitä sitten marraskuun lopun), onneksi Battle Pass 1 ei ikinä umpeudu. Tulisi vaan uutta kontenttia siihen, jos live serviceä aikovat Halosta tehdä, niin tahti on etananhidasta.\nRe: Xbox - One, Series S/X & Game Pass « Vastaus #176 : 01.04.2022 22:17 »\nRocky_Balboa Jäsen Viestejä: 3 830 Basaaripisteet: 1 Ajattelin, että tuota Nexustahan voisi testata. No enpä jaksakaan, kun katselin hintalapun. Tällä hetkellä en edes pelaa mitään moninpeliräiskintää, joten antaapa olla.\nVs: Xbox - One, Series S/X & Game Pass « Vastaus #177 : 18.05.2022 08:38 »\nEphram Gyro Man Jäsen Viestejä: 7 635 Basaaripisteet: 0 Olen nyt käyttänyt XIM NEXUS -ohjainta puolitoista kuukautta. Tyytyväisyysmittari huitelee sadassa prosentissa, vaikkei tämä edes ole vielä ohjaimen viimeinen olomuoto; alpha-testaajat kun kiusoittelevat XIMin foorumilla, että ohjain saa päivityksellä lähiaikoina uuden merkittävän ominaisuuden, joka tulee entisestään lisäämään sen hyödyllisyyttä peleissä.\nThere's also a new feature coming to NEXUS that's going to blow everything else out of the water, regardless of NEXUS' core Motion Aim and Smart Translator system (it'll work in every game).\nOlen miettinyt, että mikä tämä voisi olla, mutta en oikeastaan keksi mitään. Flick Stick tuskin on mahdollinen tikkujen herkkyyksiä muuntamalla, se vaatii syvempää pääsyä pelin kontrolleihin. Tai näin ainakin luulen. Odotan mielenkiinnolla kuulevani tästä lisää!\nNEXUS on myös käsissä mukava kuin mikä. Tattien tuntumakin on erinomainen, ehkä paras, mitä olen koskaan kokenut. Kuten aiemmin sanoin, ohjaimen hienous piilee älyominaisuuksissa, mutta on myös tärkeää että se istuu käsiin kuin hanskat. Jos XIM jossain vaiheessa päivittäisi ohjaimeen tuen Switchille, pelaisin tällä Splatoon 3:a mieluummin kuin NS:n Pro-ohjaimella – niin paljon tästä tykkään.\nXIM on kyllä käyttänyt paljon harkintaa ja aikaa ensimmäiseen gyro-ohjaimeensa. Pienetkin yksityiskohdat on huomioitu: gyro-moduuli esimerkiksi on sijoitettu täsmälleen keskikohtaan (muissa ohjaimissa se on ilmeisesti hieman sivussa), joka takaa kallistelutarkkuuden. NEXUS käyttää smart translatoreissa ja tikuissaan 16-bittisyyttä (65 500 mahdollista datasijaintia), kun esimerkiksi Dual Sensen tikuissa käytetään 8-bittisyyttä (256 datasijaintia). Samat tikkusensorit kuin Xbox Elitessä, mutta XIM antaa mahdollisuuden syväkalibrointiin, joka on tietenkin vuosien vieriessä iso etu ihan mahdollista driftausta ajatellen.\nOhjaimen takanappeja ei ole miellyttävintä käyttää, en ole vielä tottunut niihin. Olen sijoittanut Apexissa takanappeihin mm. Cellit ja ensiapupakkaukset, mutta vielä 1,5kk jälkeenkään en käytä niitä takanappien kautta luonnollisesti. Ne eivät sovellu tässä ohjaimessa niinkään jatkuvaan käyttöön sijoituksen ja ergonomian puolesta, vaan enemmänkin hiilauksen kaltaisiin toimintoihin. Ainakaan minun sormisijoitteluni ei taivu käyttämään niitä jatkuvasti, minkä voi nähdä toki käyttäjästä riippuen suurenakin miinuksena, jos on esimerkiksi tottunut käyttämään muiden premium-ohjainten takaliipaisimia osana jatkuvaa pelaamista.\nOn vaan niin hienoa heittää esimerkiksi vanha Gears of War -levy Series X:ään, ladata appiin pelin gyro-profiili ja muutaman helpon herkkyyssäädön jälkeen pelata peliä hyväntuntuisella gyrolla, kuin se olisi aina ollut pelin natiivi ominaisuus. Parin vuoden takainen haaveuneni on todellisuutta, tässä ja nyt. Tyyris ohjain, mutta joka on – jos tietää mitä haluaa – helposti hintansa arvoinen.\n« Viimeksi muokattu: 18.05.2022 11:47 kirjoittanut Ephram »\nVs: Xbox - One, Series S/X & Game Pass « Vastaus #178 : 18.05.2022 20:48 »\nLainaus käyttäjältä: Ephram - 18.05.2022 08:38\nTuo gyro-moduulin sijoituspaikka onkin mielenkiintoinen tieto. Voisi kuvitella, että keskellä ohjainta oleva moduuli vähentää nappien painelusta aiheutuvaa heilumista tähtäyksessä. DualSensen liipasimella ampuessa tähtäin ”hölskyy” kuin lehmänmulkku suvituulessa, jos gyron deadzone on lähellä nollaa ja sensitivity korkealla. Hölskymistä on myös R1:llä ampuessa - etenkin naputusta vaativilla kertatuliaseilla - joten käytän Apexissa neliötä ampumiseen, mikä toimii hyvin, koska oikeaa tattia ei tarvitse gyrolla hirveästi hipelöidä ampuessa ja DualSensen face buttonien liikeradat ovat minimaalisen pienet.\nVs: Xbox - One, Series S/X & Game Pass « Vastaus #179 : 25.05.2022 06:35 »\nEphram Gyro Man Jäsen Viestejä: 7 635 Basaaripisteet: 0 XIXin uusi killer-ominaisuus on "smart actions": https://www.youtube.com/watch?v=JUc3LxFdbB4\nEli toisin sanoen skriptaus, jolla voi esimerkiksi automatisoida jump crouch -spämmin tai poistaa aseista rekyyliä. Paljon muutakin sillä voi toki toteuttaa, toiminnot vaikuttavat jo beta-vaiheessakin monipuolisilta.\nSe on kyllä selvää, että jos NEXUS ei aiemmin ollut cheatlaitteeksi miellettävä, niin nyt se laitetaan surutta Cronus Zenin kanssa samaan koijarikategoriaan, vaikkei Smart actionia koskaan edes käyttäisi.\nBeta-firmware on jaossa jo Android- ja PC-käyttäjille, Mac-versio tulossa pian. Eikun siis Havockiin 4x-scope ja rellestämään Apexissa anti-recoililla niin perkuleesti\nNäyttäisi, että tämä on kuitenkin toteutettu kilpailevia laitteita edistyksellisemmin. Tässä esimerkiksi Destiny 2:n anti-recoilin selitystä smart actionsin kautta:\nThere's a couple of approaches to solve the recoil riddle, but NEXUS has unique Aim Magnitude and Aim Angle actions that integrate directly into the game's look mechanics via Smart Translators.\nThis means you have FULL control over your aim, at any angle, using either the thumbstick or Motion Aim while Anti-recoil is active. Unlike EVERY other recoil mod on any other device, there is no fighting the right stick when pulling up or down, and no more sawtooth or stair-stepping when aiming on an angle!\nNO other anti-recoil script or mod on ANY device can do what NEXUS pulls off here, thanks to Smart Action integration with Smart Translation.\nPotentiaali vaikuttaisi olevan aika hurja, jos vain kehtaa käyttää näitä kaikkia ominaisuuksia moninpeleissä. Kyllä se alkaa siinä vaiheessa luisua harmaalta alueelta huijauksen puolelle. Yksinpeleissä ei toki mitään väliä, jos huijaa tekoälyä vastaan. Tässä kuitenkin ohjaimella tehdään smart actionsien kautta jotakin sellaista, mitä peduspadilla tuskin kukaan ihminen pystyisi tekemään.\n« Viimeksi muokattu: 25.05.2022 08:38 kirjoittanut Ephram »


Saanko esitellä: Mikko Koivisto, hallituksen puheenjohtaja 2019\nOlen Mikko Koivisto, kolmannen vuoden yhteisöpedagogiopiskelija Jyväskylästä. Olen toiminut HUMAKOn hallituksessa kaksi vuotta jäsenenä ja tulevan vuoden tulen toimimaan hallituksen puheenjohtana. Vaikka olen edelleen kirjoilla Jyväskylässä, niin olen tämän vuoden tehnyt hallitushommia Helsingissä ja sama jatkuu myös vuonna 2019.\nSiirtyminen hallituksen jäsenestä puheenjohtajaksi oli minulle luontevaa. Minua edelleen kiinnostaa opiskelijakuntamme kehittäminen ja minusta tuntuu, että tulen saamaan tästä vielä erittäin paljon irti seuraavana vuonna. Erityisesti itseäni vuodessa 2019 kiinnostaa kehittää johtamistaitoja, esiintymistä ja verkostoitumista. Meillä on tosi monia hyviä kehittämisideoita, joita odotan innolla päästä toteuttamaan.\nNämä kaksi aikaisempaa vuotta HUMAKOssa ovat olleet erittäin antoisia ja täten haluan vielä jatkaa seuraavanakin vuonna. Puheenjohtajan työ tulee olemaan monella tavalla erilaista ja haastavampaa kuin hallituksen jäsenenä oleminen, mutta olen valmis siihen. Meillä on taas valittu erittäin hyvä uusi hallitus ja odotan innolla, mitä kaikkea me tällä porukalla tullaan saamaan aikaan.\nNyt on hyvä aika rentoutua joulun pyhät, jonka jälkeen on voimaa palata sorvin ääreen!\nTerveisin, Mikko Koivisto\nHUMAKOn kehittämisprojektien harjoittelijat ja opinnäytetyön tekijät\nLokakuun 2021 aktiivihaut


Hakunilan katutaidereitti ihastuttaa sydäntalvellakin | Vantaa\nHakunilan katutaidereitti ihastuttaa sydäntalvellakin\nBlogi - Vantaa-kanava - 2.2.2021\nVantaan kaupunginosien rakennettuihin pintoihin vuosien aikana tehtyjä katutaideteoksia on nyt koostettu yhtenäisiksi reiteiksi. Hakunilan katukuvasta löytyy muun muassa useita valtavia muraaleja, yli satametrinen muuritaideteos ja iloisilla taidemaalauksilla väritetty ostari.\nVantaalta löytyy taidetta ihan kaikkialta. Katutaidekollektiivi Street Art Vantaan Jenni Väisänen ja Jesse Pasanen lähtivät tällä kertaa tutustuttamaan Hakunilan katutaiteeseen.\n– Reitiltä löytyy julkisen taiteen teosten lisäksi myös huikea määrä katutaidetta ja paikallista kulttuurihistoriaa, Väisänen kertoo.\nHakunilan katutaidereitti alkaa historialliselta Skomarsin torpalta, jatkuu ostaria ilostuttaville maalauksille, kiertelee kerrostalojen päätyseinien huimia muraaleja, koukkaa etelässä sijaitsevalle historialliselle muuriteokselle ja palaa lukuisien värikkäiden pintojen ja kokonaisen graffititunnelin kautta takaisin torpalle.\nReitillä pysyy parhaiten seuraamalla karttaa ja vilkuilemalla valaisinpylväiden teippauksia. Hakunilan ostarilla on katutaidereitin kartat myös ikkunan kokoisina teippauksina.\nPaikallinen taiteilija ja tekstiilisuunnittelija Tanja Valta halusi piristää ostarin ympäristöä taideteoksellaan. Terveyskeskukseen vievä porraskäytävä sai koristeekseen Kukkaportaikko-teoksen. Entistä kulkureittiä hän kuvailee vähän murheelliseksi.\n– Olikin kivaa päästä koristamaan sitä. Ajattelin etenkin lapsiasiakkaita ja pyrin tuomaan heille ja muille jotenkin piristystä.\nTanja Valta on luonut reitin varrelle myös pimeässä loistavan Hakunilan mielikuvitusmetsä -teoksen yhdessä Taito käsityö- ja muotoilukoulun oppilaiden kanssa.\nJättiläismäisiä muraaleja tuntuu nousevan esiin jokaisen kulman takaa reittiä kiertäessä. Hepokujalla sijaitseva Supervision -muraali valittiin Helsingin Sanomien äänestyksessä Helsingin ja Vantaan alueen maalauksista hienoimmaksi katutaideteokseksi vuonna 2017.\nHakunilantien eteläpäässä sijaitseva, 110 metriä pitkä ja yli 20-vuotias Horoskooppimuuri on erittäin vanha katutaideteokseksi. Alueen ensimmäinen katutaideteos toteutettiin työpajana osana Unescon lähikulttuuriprojektia vuonna 2000.\n– Kuuluisa suomalainen taiteilija Allan Fib kutsui Namibiasta toisen taiteilijan tekemään tämän yhdessä Hakunilan nuorten kanssa, Jenni Väisänen taustoittaa.\nTasan samanlainen muuri toteutettiin samaan aikaan Namibiaan ja löytyy pääkaupunki Windhoekista.\nVantaan katutaidereitit on suunniteltu yhteistyössä katutaidekollektiivi Street Art Vantaan, Vantaan kaupungin, Vantaan taidemuseo Artsin sekä paikallisten asukkaiden ja toimijoiden kanssa. Taidereitit on tuotettu osana Vantaan kaupungin myönteisen erityiskohtelun ohjelmaa.


(Ohjattu sivulta Shieldon)\nCombee on neljännessä sukupolvessa esitelty Pokémon. Sen voi saada asettamalla hunajaa hunajapuuhun. Naaras-Combeet ovat harvinaisempia, kuin urokset. Naaraita kannattaa kuitenkin etsiä, sillä niistä kehittyy harvinainen Vespiquen. Uros-Combee ei kehity ja sillä ei ole alimmassa naamassan punaista kolmiokuviota mikä on naarailla.\nNoudettu kohteesta ”https://fi.wikipedia.org/w/index.php?title=Luettelo_Pokémon-lajeista_(401–420)&oldid=19226367#Shieldon”\nViimeksi muokattu 11. lokakuuta 2020 kello 13.09\nSivua on viimeksi muutettu 11. lokakuuta 2020 kello 13.09.


Kuinka nopeasti eläinradan merkit rakastuvat - Horoskooppi - 2020\nSinulle rakkaus alkaa silmänräpäyksessä: sinulla ei ole aikaa vilkkua, kun olet rakastunut. Kun hän nojaa alas suutelemaan sinua ensimmäistä kertaa, lopetat hänen sanovan: "Minä rakastan sinua". Jos rakastamasi henkilö ei ole tietoinen siitä, että hän on elämän onnellisin henkilö, hän ei pidä sinua pitkään.\nTulet rakastumaan ennen kuin tapaat jonkun. Olet rakastunut juuri "rakkauden" käsitteeseen. Olet uskollinen ja intohimoinen, rakkaus on se, mikä ajaa sinua. Kun rakastat, mitä tapahtuu nopeasti, hukutat rakkauden merelle. Rakkaus tulee sinulle valon nopeudella.\nSinua hallitsee Venus, rakkauden planeetta. Rakastat kaunista kasvoja, ja heti, kun komea mies hymyilee sinua, ostat vihkisormuksia. Olette myös erityisen haavoittuvia suloisille kavereille. Joku sanoo, että olet hieman pinnallinen, että olet paljon todennäköisempää rakastua komeaan miehen kanssa, jolla on neliön leuka, joka on juuri tullut ulos vankilasta kuin lasin kanssa. Mutta mitä he tietävät todellisesta rakkaudesta?\nAloitat nopeasti suhteesi, mutta rakastatko sitä? On turvallista sanoa, että vihaat jotakuta enemmän kuin rakastat. Todella rakastua, sinun täytyy huolehtia sinusta: viini ja illallinen. Sinun pitäisi aina nauttia. Et voi koskaan rakastua ikuisesti. Mutta jos todella rakastat, se on ikuisesti.\nRakkaus on peli sinulle, mutta olet tuomari. Et pidä menettämästä hallintaa tunteistasi. Oletko koskaan huomannut, että kun rakastat, et aloita "lentämistä" pilvissä, ikään kuin ohjaat siivet. Ei, olet putoamassa kalliolta.\nYksi horoskooppien seksikkäimmistä merkeistä on himo usein tärkeämpää kuin rakkaus. Haluat tuntea olonsa vahvaksi ja rakastua rakastamaan sinua. Rakkaus on sinulle tärkeää, mutta ei niin paljon, että riskit vapaudelle ja julmalle itsenäisyydelle. Se vie sinut jonkin aikaa, mutta kun todella rakastut, joutuu vapaaseen pudotukseen. Mutta jos joku vetoaa sinuun, sinä heti putoat pois rakkaudesta hänen kanssaan.\nOlet hieman varovaisempi kuin muut merkit, ja hallitseva merkki tarkoittaa sitä, että suojaat tunteita. Vahva ja itsekäs, et ole niin valmis antamaan sydämesi. Et pidä heikoista miehistä. Tarvitset aikaa rakastua. Mutta sitten se tapahtuu ... hitaasti ... yhtäkkiä. Kun rakastat, rakastutte syvästi.\nKiinteä syövän kuori suojaa sydämesi murtumilta. Haluat rakastaa ja olla rakastettu enemmän kuin mikään muu. Kuitenkin syvä pelko saada kipua pitää sinut vartijana. Hylkäämisen pelko ei salli sinun välittömästi kaatua rakkauden pohjattomaan kuoppaan. Mutta kun rakastat, rakastatte täysin. Kaveri, johon rakastat, on onnekas.\nKoska teillä on perustavanlaatuinen arka, rakastatte hieman pidempään kuin useimmat merkit. Tarvitset jonkun, joka vahvistaa egoa ennen kuin annat sen sydämellesi. Näet linnassasi Rapunzel: suojatut kiviseinät, pudotat pitkät hiukset ja anna Mr. Wrightin nousta pitkään sylkeä heti, kun sinulla on tunteita hänelle. Mutta sinun täytyy vakuuttaa vähän, ennen kuin annat hänet tavata.\nSinulle rakkaus tapahtuu hitaasti ... ja epävarma. Arvostat ystävyyttä, ei rakkautta. Luultavasti arvostat myös ulkonäköä ja sukupuolta. Vaikka hän on jo syvästi rakastunut sinuun, luultavasti esität hänet muille kuin "ystäväsi". Jos rakastat, se ei ole niin vahva, eikä se ole niin kauan kuin haluaisimme.\nAjattelet päätäsi, ei sydämesi kanssa. Etsit turvallisuutta ennen kaikkea, mikä on käytännöllisempi kuin romanttinen. Rakastan sinua koskaan nousta kuin iso aalto. Tämä on enemmän kuin hidas vedenpoisto hanasta. Sinä rakastutte hitaasti ja putoudu rakkaudesta kaverin kanssa ennen kuin aivastat.\nNeitsyt, otat aikaa. Luultavasti häviät neitsyytesi, ennen kuin rakastat ensimmäistä kertaa. Tärkein ongelma ei ole se, että olet kylmäverinen, mutta olet nirso. Siinä on puutteita, melkein kuin kersantti hävittäjä, joka tarkastaa armeijan kasarmi. Olet perfektionisti, ehkä jopa hieman narttu. Sinä rakastat niin kauan, kaverit, jotka ovat juuttuneet odottamaan vastausta, alkavat buzzia ja paheksua.\n6 tapaa luoda hajuveden polku, joka ei koskaan jätä sinua\nCopyright 2020 \_ none \_ Kuinka nopeasti eläinradan merkit rakastuvat


Kun kaipaat vihreää\nSalaattimme kasvatetaan Pohjois-Karjalan luonnonkauniissa ympäristössä. Salaattien kastelussa käytämme raikasta kangasmetsien suodattamaa oman kaivon vettä.\nMeidät palkittiin vuonna 2015 Kotimaiset Kasvikset ry:n Laatutuottaja-palkinnolla. Tähän palkintoon perusteina oli yrityksen kehittyminen ripeästi yhdeksi alan johtavista salaattien tuottajista. Myös teknologian käyttöönotto ja kehittynyt tuotanto oli perusteina tälle merkittävälle palkinnolle.\nKasvihuoneet lämmitetään bioenergialla. Lämpökonteissa käytetään paikallisen puunjalostusyrityksen tuotannon sivutuotteena syntyvää puuhaketta. Tuotamme salaattimme mahdollisimman energiatehokkaasti sekä teknologian kehittyessä siirrymme aina ekologisempiin tuotantokeinoihin.\nTule töihin vihreään ja kasvavaan ympäristöön\nPetri Nylund 0400 482254


Joogajuttuja: lokakuuta 2016\nPyyntö universumille: kaipaan opettajaa, joka voisi opettaa minulle, miten pysyä rauhallisena ja hötkyilemättä kaikissa tilanteissa. Toki olen joogapolkuni myötä oppinut tätä jo paljon, mutta haluaisin oppia vielä lisää. Tuntuu, että tämän asian suhteen en pääse pidemmälle yksin, ilman opettajan apua. Ymmärrän opettajan tässä yhteydessä hyvin laajassa mielessä, sillä tiedän, että universumi järjestelee asioita välillä aika mielenkiintoisella tavalla. Se voi vaikka tiputtaa kirjan varpailleni, jos kirjan kirjoittaja on oikea opettaja minulle.\nTilanteita ja henkilöitä joiden kanssa en pysy rauhallisena: eräs kanssajoogaaja, jonka tapana on provosoida niin pitkään, että lopulta provosoidun. Kiehahdan, kuohahdan ja tiuskaisen. Sitten harmittelen omaa reaktiotani päiväkaudet. Eräs vanhempi lähisukulainen, joka toisinaan huutaa minulle, ja saa minut huutamaan vielä kovempaa takaisin. Viimeksi kun näin kävi, aihe oli niinkin merkityksellinen kuin kahvipöydän pullien täyte. Ja taas kärsin omasta reaktiostani.\nNäissä tilanteissa reaktioni on niin nopea, että en ehdi vetää henkeä, miettiä sanojani tai tehdä yhtään mitään. Reaktio on aivan välitön. Siksi se, mikä minun on opittava, pitää opetella joskus muulloin kuin noissa varsinaisissa tilanteissa. Niissä sitten vaan testataan, onko oppi mennyt perille.\nLähettänyt Jagdev Kaur klo 12.07 Ei kommentteja:\nTänä aamuna minut tekee onnelliseksi sukat, jotka pitävät jalat lämpimänä. Voiko parempaa tunnetta olla! Liian monena aamuna joogaharjoitusta tehdessäni ja sen jälkeen aamiaisella olen pitänyt ohuita sukkia, joissa jalat palelevat. Ihan turhaan. Paitsi toisaalta, tuskin jaksaisin olla näin onnellinen lämpimistä sukista, jos en olisi ensin antanut varpaiden palella.\nLähettänyt Jagdev Kaur klo 7.06 Ei kommentteja:\nLähettänyt Jagdev Kaur klo 5.54 Ei kommentteja:


Myydään Omakotitalo Yli 5 huonetta - Vaasa Merikaarto Tolttikuja 6 - Etuovi.com 9656567\nEtusivu > Vaasa > Merikaarto > Kohde 9656567\n6h,k,s+kotiteatterihuone+pukeutumishuone, 200,0 m², 279 000 €\nOmakotitalo, Vaasa, Merikaarto, Tolttikuja 6\nHei! Haluaisin lisätietoja kohteesta: Tolttikuja 6, Merikaarto, Vaasa (https://www.etuovi.com/kohde/9656567).\nTolttikuja 6, Merikaarto, Vaasa Omakotitalo, 6h,k,s+kotiteatterihuone+pukeutumishuone 200,0 m², 279 000 €\nTolttikuja 6, 66510 Merikaarto\n6h , k , s + kotiteatterihuone + pukeutumishuone\nVaraava takka alakerran takkahuoneessa sekä vuolukivitulisija keittiössä\nRaksystems Anticimex tekemä kuntotarkastus vuodelta 2013\nRakennuksen laskennallinen kokonaisenergiankulutus ( E-luku) 161 kWh E/ m2 vuosi\nRakennusmateriaali: Kellarikerros harkkorakenteinen\nAvara keittiö, mahtuu isompikin perhe ruokailemaan. Valkoinen kaapisto. Lattialämmitys.\nKuvaus: Rakennettu erillinen kodinhoitohuone 2011-2012 alakertaan. (Ei lattialämmitystä) Pöytätaso ja kaapistot. Molemmissa kodinhoitohuoneissa pesukoneliitäntä.\nTilava ja avonainen. Olohuone ja ruokailusali yhteydessä toisiinsa. Olohuoneesta kulku parvekkeelle. Ilmalämpöpumppu.\nKolme tilavaa makuuhuonetta yläkerrassa, yksi alhaalla. (Yksi yläkerran makuuhuone muutettu ruokailutilaksi). Alakerran makuuhuoneessa lattialämmitys\nAutokatos kahdelle autolle/kaksi varastotilaa (valm. 2011), kerrosala 48 m2. Sisäpihalla varastorakennus 9 m2.\nPalvelut: Päiväkoti: Lähellä Tolttikujaa Palvelut: Kirjasto, uimapaikka Koulut: Merikaarron ala-aste 1,5 km, Vähässäkyrössä Savilahden Yhtenäiskoulu\nFI:9656567, AI:860229, CT:2018-02-09T11:37:08.040+02:00, MT:2018-08-24T05:52:56.802+03:00, PT:2018-02-09T11:37:08.021+02:00, OI:2493, DISI:1006, CIC:kivi_3324964


Jadetanssi - osa 317 - Matti Mattila\nOikeudenkäynti on nopea toimitus. Syyttäjällä näyttää olevan selvät sävelet eikä puolustuskaan tunnu panevan hanttiin ilmiselviä asioita. Prokuraattori Murjantainen myhäilee tyytyväisenä. Keskimmäinen konetuomari on äänessä ja lukee tuomion, jonka päätteeksi nuija kajahtaa jälleen salissa. Vartija nousee eleettömänä.\n- Olkaa hyvä ja nouskaa!\nOikeussaliin kokoontunut pieni yleisö nousee säntillisesti käskyn saatuaan. Samalla hetkellä kolmen tuomarin rivistö liukuu takaseinän taakse ja kuvut nousevat lattiasta peittämään takaosan tapahtumia. Fatiman läpinäkyvä yksiö laskeutuu kellarikerrokseen. Oikeusavustajat poistuvat samaa tietä kuin tulivat. Sali tyhjenee rivakasti.\nKokoonnumme oikeustalon ulkopuolelle kauniiseen loppusyksyn auringonpaisteeseen. Tällaisia päiviä ei näihin vuodenaikoihin juurikaan tapaa, mutta tuntuu kuin luontokin juhlisi oikeuden voittoa. Prokuraattori pyyhkäisee suupieliään.\n- Kas niin, neiti Peso sai ansionsa mukaan. Eiköhän petollisen naisen nyt saama kakku riitä pitämään häntä vähän aikaa pois pahanteosta.\nMurjantainen kääntyy Rexiin päin ja ottaa häntä kädestä.\nPoliisimiehen katse käy vuorollaan meidän kaikkien kohdalla.\n- …ja kumppanit… kiitän teitä vielä kerran suuresta avustanne saatuamme rikolliset kiinni…\nSeisomme kaikki hetken hiljaa tuijottaen toisiamme, kunnes Murjantainen jatkaa.\n- Jaahas, minun täytyykin tästä palata kammarille. Toivotan teille kaikille hyvää jatkoa ja ennen kaikkea hyvää ja onnellista uutta vuotta!\nHyvästelemme prokuraattorin, joka kiirehtii kadulla odottavaan mustaan ajolennokkiin. Lennokki kohoaa ilmaan ja liittyy jouhevasti tuhansien muiden samanlaisten taivaalla vaeltavien lentolaitteiden vanaan kadoten pian niiden sekaan.\nJulkaistu keskiviikkona 19.12.2018 klo 19:15 Projektit-luokassa avainsanalla kirjat.


Dionysoksen Kevät: Tracey Emin taiteesta\nKirjoitti S Hanhensulka kello 11:20\nSinut on haastettu Sanat-blogissa.\nHaaste on hyväksytty, täytyy ensin miettiä vähän.\nNo jos pain in the ass voisi suomentua vaikka että piikki taiteilijayhteisön lihassa?\nVai onko se kenties liian raamatullinen ja vähemmän lihallinen, jota viimeksi mainittu tämä minulle tuntematon Emin on.\nVanha hävytön nainen!\nOn hauskaa kuulla noita ulkomaan uutisia. Voihan niitä itsekin yrittää löytää, mutta olet ystävällisesti ruvennut filtteriksemme!\ntaiteilijayhteisö = ass\nHieno käännös tämä.\n"Hän on todellinen taiteilijayhteisöreikä."\nJust in case: the deragotory term "taiteilijayhteisöreikä" in my earlier comment did not refer to our good friend Ripsa in any capacity. It merely was intended to examplify the use of Ripsa's marvelous translation of the nowadays commonly used expression "pain in taiteilijayhteisö".\nThe Pig is trying to make me to say something what I absolutely didn't.\nI just used my sense on humor to compare Biblical and worldly sayings. Thorn in the Flesh comes from the Bible and Pain in the Ass is a word in everyday use at least around this house.\nThe particulars in the case was, that the mentioned artist happened to be an angry old woman, which I am always happy to meet, even in virtual reality.\nThus: Thorn in the Artist Society, although the angry woman won a prize, so maybe she's a sell-out these days. Somebody who don't like her, would call her a pain in the ass.\nAnd one more note: the Pig, that I'm answering to, has also an outlandish name: Etappenschwein. He's a good pal in Blogistan, and a sharp writer.\nWell, nobody hits always the first time...\nTämä Tracey on nuori hävytön nainen, by the way! Tai ainakin nuorehko, vaikea sanoa hänen ikäänsä pelkästään kuvia katselemalla. Ja kaikki on tietysti suhteellista muutenkin.\nEtappisian tulkinta taideyhteisöstä on mielenkiintoinen, en uskalla sanoa, onko se myös tarkka.\nRipsa, naituaan amerikkalaisen ja lisäksi taiteilijan, on tietysti tottunut tämän amrikkalaiseen "ass"iin. Mutta kyllä kunnon kuningattarenenglannilla sanottu "arse" kuulostaa paljon paremmalta, siinä voi jopa yrittää (hieman) tärisyttää tuota ärrrrääkin, mitä ei normaalisti pääse englanninkielellä tekemään.\nSuomalaiselle ärrrättömyydestä tulee helposti vieroitusoireita:)\nKorjataan sen verran, että kaikki tässä olevat tulkinnat menevät kyllä Ripsan piikkiin. Minä olen sitten vain tulkinnut Ripsaa kuten katekismuksessa on opetettu.\nUlkomaankielellä tekemäni typot kyllä ovat omiani.\nIhan totta? En ollut kuullutkaan että arse-sanassa ääntyy r. Jenkkien englannin sana ass on joskus hankala koska sana tarkoittaa myös aasia.\nOn siis pelkästään lukijan mielikuvituksen varassa jos sanon että my good pen pal Etappenschwein is an old ass. Siis suomennos on lukijan vastuulla. Savolaisilla kaikki sanominen on kuulijan vastuulla.\nPahus että ei ole saanut kuin 25% savolaista verta suoniinsa. Etappisika on niin hävyttömän tarkka kieliopissa, että kun tein aivan mitättömän objektivirheen, niin se jo kumuloituu uskomattomaksi maagiseksi realismiksi. Anteeksi, yritän lujasti osata suomen kieliopin tästlähin!\nAasiksi kutsuminen on kyllä hyväntahtoista. Aasit ovat mukavia eläimiä eivätkä suinkaan kilju jos niitä silittää myötäkarvaan.\nJoo, Hanhensulka, luin huonosti: luulin että vanha haiseva sänky tarkoitti myös vanhaa haisevaa naista. Sori.\nJos nyt puhutaan taiteesta, niin kyseisen näköinen asetelma, jonka tapaisia silloin tällöin näkee gallerioissa ja nykytaiteen museoissa on hämmentävä. On vaikea sanoa mitä sillä tarkoitetaan.\nOliko nuori nainen nukkunut hyvin vai huonosti? Oliko hänellä ollut painajaisia? Entä jos hänellä oli seuraa isossa sängyssä, niin kuorsasiko seuralainen?\nMutta sellaisia voi tietenkin miettiä kotonaankin. Että pitäisikö sänky aamulla pedata, vai jättää silleen?\nJonkinnäköisen osviitan voi antaa, mikäli kestää kamalan suomennoksen, Martin Heideggerin opus Taideteoksen alkuperä (Kustannusosakeyhtiö Taide 1996, suom. Hannu Sivenius). Heidegger ei koirien tavoin pääse karvoistaan, vaan kirjoittaa jatkuvasti silleen jättämisestä.\nToisaalta minulla on kokemuksia - tuon taiteilijamiehen kanssa kun olen miltei 40 vuotta resunnut - sellaisestakin, että oikeassa valaistuksessa ja tilassa haiseva sänkykin saattaisi tuottaa positiivisia elämyksiä.\nSuurin yksittäinen taide-elämykseni on tapahtunut Lontoossa vanhassa Tate Galleryssä. Äkkiarvaamatta jouduin Mark Rothkon syvänpunaiseen huoneeseen. Se löi jalat alta.\nIstuin penkille keskelle huonetta. Sitten rupesivat kyyneleet valumaan valtoimenaan. Se ei ollut surua eikä iloa, vaan jotain aivan muuta. En vieläkään tiedä mitä se oli.\nMinulle tulee musiikin kanssa kyyneleet silmiin. Olen ajatellut, että se johtuu tietysti musiikin suorasta vaikutuksesta hermostoon, mutta myös omalta osaltani jonkinlaisesta tukahdutetusta kateudesta, kun en itse osaa. Mutta en ole varma. Maalaukset tekevät kyllä myös suuren vaikutuksen.\nSen sijaan tuo sijaamaton peti on vaikea tulkita. Se ei nimittäin ole pelkjkä peti, vaan kaikki pedin ympärillä oleva tauhka, niin kuin kondoomit ja aamutossut. Eli se taitaa olla jonkinlainen kuva taiteilijan sielun sisällöstä, tai ainakin tarkoitettu siksi.\nEminillä on toinen asetelma, joka herätti ihmetystä ennen kuin paloi Saachin taidevaraston tulipalossa. Se oli teltta, jonka sisäpinnalla oli kuva kaikista Eminin rakastajista. Taidehan on itsensä avaamista katsojalle, niin kuin kirja lukijalle, joten tavallaan se teltta oli aika puhuva taideteoksena. Ehkä joku niistä entisistä rakastajista kävi sen polttamassa, ettei puoliso olisi päässyt vihille:)